ΛΟΓΑΡΙΑΣΜΟΣ ΔΙΑΧΕΙΡΙΣΗΣ ΚΑΙ ΔΗΜΟΣΙΟΝΟΜΙΚΟΣ ΙΣΟΛΟΓΙΣΜΟΣ ΓΙΑ ΤΙΣ ΠΡΑΞΕΙΣ ΤΟΥ ΠΡΟΫΠΟΛΟΓΙΣΜΟΥ ΤΟΥ ΟΙΚΟΝΟΜΙΚΟΥ ΕΤΟΥΣ 1997 (που καταρτίστηκαν κατ' εφαρμογή του άρθρου 78 και του άρθρου 81 του Δημοσιονομικού Κανονισμού της 21ης Δεκεμβρίου 1977) ΤΟΜΟΣ IV ΕΝΟΠΟΙΗΜΕΝΟΣ ΛΟΓΑΡΙΑΣΜΟΣ ΔΙΑΧΕΙΡΙΣΗΣ ΚΑΙ ΕΝΟΠΟΙΗΜΕΝΟΣ ΙΣΟΛΟΓΙΣΜΟΣ.

ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ (98/C 350/01)

ΠΡΟΟΙΜΙΟ

ΔΙΑΡΘΡΩΣΗ

1. Ο λογαριασμός διαχείρισης και ο δημοσιονομικός ισολογισμός των οργάνων της Ευρωπαϊκής Κοινότητας καταρτίζονται σύμφωνα με τα άρθρα 78, 80 και 81 του δημοσιονομικού κανονισμού της 21ης Δεκεμβρίου 1977 που εφαρμόζεται στον γενικό προϋπολογισμό των Ευρωπαϊκών Κοινοτήτων, όπως τροποποιήθηκε τελευταία με τον κανονισμό (ΕΚ, Ευρατόμ, ΕΚΑΧ) αριθ. 2335/95 του Συμβουλίου της 18ης Σεπτεμβρίου 1995.

2. Οι λογαριασμοί της Ευρωπαϊκής Ένωσης κατανέμονται σε τέσσερις τόμους ως εξής:

>ΘΕΣΗ ΠΗΝΑΚΑ>

3. Ο τόμος Ι περιλαμβάνει τα κυριότερα στοιχεία που χαρακτήρισαν την εκτέλεση του προϋπολογισμού κατά τη διάρκεια του οικονομικού έτους.

Οι τόμοι ΙΙ και ΙΙΙ περιλαμβάνουν τα έγγραφα, καταταγμένα σύμφωνα, με την ονοματολογία του προϋπολογισμού, που αφορούν την εκτέλεση των εσόδων και των δαπανών του εκάστοτε οικονομικού έτους για καθένα από τα κοινοτικά όργανα καθώς και πίνακες που περιγράφουν τις δανειοδοτικές και δανειοληπτικές πράξεις σε κεφάλαιο.

Ο παρόν τόμος (IV) περιλαμβάνει τον ενοποιημένο λογαριασμό διαχείρισης και τον ενοποιημένο ισολογισμό της Ευρωπαϊκής Ένωσης για το εξεταζόμενο οικονομικό έτος, μαζί με τις σχετικές επεξηγηματικές σημειώσεις. Ο ενοποιημένος λογαριασμός διαχείρισης και ο ενοποιημένος ισολογισμός περιλαμβάνουν και τα αντίστοιχα στοιχεία του προηγούμενου οικονομικού έτους.

1. ΟΙ ΒΑΣΙΚΕΣ ΛΟΓΙΣΤΙΚΕΣ ΑΡΧΕΣ

1.1. Σύμφωνα με τα διεθνή πρότυπα (1), οι δημοσιονομικές καταστάσεις πρέπει να παρουσιάζουν τη φύση και το φάσμα των δραστηριοτήτων των οργάνων, να εξηγούν τους τρόπους χρηματοδότησής τους και να περιλαμβάνουν πληροφορίες σχετικά με τον τρόπο που έγιναν οι παρεμβάσεις τους.

Αυτοί είναι οι στόχοι που επιδιώκουν ο ενοποιημένος λογαριασμός διαχείρισης και ο ενοποιημένος δημοσιονομικός ισολογισμός που καταρτίζει κάθε χρόνο η Ευρωπαϊκή Επιτροπή. Ο τρόπος με τον οποίο έγιναν οι χρηματοοικονομικές παρεμβάσεις κατά τη διάρκεια του οικονομικού έτους περιγράφονται στον τόμο 1 μέρος 2 «Ανάλυση της καλής δημοσιονομικής διαχείρισης».

Εκτός του ότι θα πρέπει να περιλαμβάνουν αληθινές και αξιόπιστες πληροφορίες, οι δημοσιονομικές καταστάσεις θα πρέπει να είναι σαφείς, κατανοητές και να είναι συγκρίσιμα τα λογιστικά τους στοιχεία από το ένα οικονομικό έτος στο άλλο.

Με βάση αυτές τις αρχές καταρτίστηκε και το παρόν έγγραφο.

1.2. Οι λογαριασμοί των ευρωπαϊκών οργάνων αποτελούνται από τους γενικούς λογαριασμούς και τους λογαριασμούς του προϋπολογισμού και τηρούνται σε Ecu για κάθε ημερολογιακό έτος.

1.2.1. Στους γενικούς λογαριασμούς καταχωρείται, σύμφωνα με την μέθοδο που αποκαλείται «εν μέρει διπλή», το σύνολο των δαπανών και των εσόδων του οικονομικού έτους και βάσει αυτών καταρτίζεται στις 31 Δεκεμβρίου κάθε έτους ο δημοσιονομικός ισολογισμός ο οποίος δείχνει ποιά ήταν η περιουσιακή τους κατάσταση κατά το διαρρεύσαν έτος.

Οι γενικοί λογαριασμοί βασίζονται στις ακόλουθες αρχές:

- αρχή της συνέχειας των δραστηριοτήτων,

- αρχή της σύνεσης σύμφωνα με την οποία δεν θα πρέπει να υπερεκτιμάται το ενεργητικό και να υποεκτιμάται το παθητικό,

- αρχή της διάρκειας των λογιστικών μεθόδων,

- αρχή του μη συμψηφισμού των στοιχείων ενεργητικού και παθητικού.

Όσον αφορά το μέλλον, η Επιτροπή εξετάζει τη δυνατότητα να παρουσιάσει ένα «διευρυμένο λογιστικό αποτέλεσμα», προκειμένου να διασφαλίσει ότι οι εγγραφές στον ισολογισμό από το ένα οικονομικό έτος στο άλλο να γίνονται με βάση τον λογαριασμό εσόδων και εξόδων. Το λογιστικό σχέδιο θα διατηρήσει τη διάκριση ανάμεσα σε λογαριασμούς εσόδων και εξόδων και σε λογαριασμούς του ισολογισμού κατά συνέπεια θα περιλαμβάνει:

α) τους λογαριασμούς εσόδων και εξόδων υποδιαιρούμενων:

- σε λογαριασμούς εσόδων και εξόδων του προϋπολογισμού, που παρέχουν τη δυνατότητα να παρακολουθείται η εκτέλεση του προϋπολογισμού και σε λογαριασμούς των συναλλαγματικών διαφορών από τους οποίους προκύπτει το υπόλοιπο του οικονομικού έτους καθώς και

- σε συμπληρωματικούς λογαριασμούς εσόδων και εξόδων, από τους οποίους προκύπτει ένα διευρυμένο λογιστικό αποτέλεσμα,

β) τους λογαριασμούς του ισολογισμού, οι οποίοι μας δείχνουν ποια είναι η περιουσιακή κατάσταση του οργάνου και ποιες οι προβλεπόμενες επιπτώσεις των υποχρεώσεων και των δικαιωμάτων του.

1.2.2. Χάρη στους λογαριασμούς τους προϋπολογισμού παρακολουθείται επισταμένα η εκτέλεσή του και βάσει αυτών καταρτίζονται:

- ο λογαριασμός διαχείρισης, που προβλέπεται στον τίτλο VI του δημοσιονομικού κανονισμού και

- οι εκθέσεις σχετικά με την εκτέλεση του προϋπολογισμού, που προβλέπονται στο άρθρο 34 του δημοσιονομικού κανονισμού.

2. ΛΟΓΙΣΤΙΚΟΙ ΚΑΝΟΝΕΣ ΚΑΙ ΛΟΓΙΣΤΙΚΕΣ ΜΕΘΟΔΟΙ

2.1. Οι λογαριασμοί τηρούνται σύμφωνα με τις διατάξεις του δημοσιονομικού κανονισμού της 21ης Δεκεμβρίου 1977, όπως τροποποιήθηκε τελευταία με τον κανονισμό της 18ης Σεπτεμβρίου 1995 και συμπληρώθηκε με τον κανονισμό σχετικά με τους κανόνες εκτέλεσης ορισμένων διατάξεων του δημοσιονομικού κανονισμού.

2.2. Η μετατροπή σε Ecu

2.2.1. Οι λογαριασμοί τηρούνται σε Ecu

2.2.2. Για την κατάρτιση του ισολογισμού χρησιμοποιήθηκαν οι ισοτιμίες μετατροπής του Ecu της 31ης Δεκεμβρίου 1977, εκτός από τις ακόλουθες θέσεις:

- ενσώματες ακινητοποιήσεις (έπιπλα και εξοπλισμός), οι οποίες διατηρούν την αξία τους σε Ecu υπολογιζόμενη με βάση τις λογιστικές ισοτιμίες που ίσχυαν κατά την αγορά τους,

- πιστώσεις προς μεταφορά, ένα μέρος των οποίων αντιστοιχεί σε υποχρεώσεις αναλαμβανόμενες σε εθνικά νομίσματα μετατρεπόμενες σε Ecu βάσει της μηνιαίας λογιστικής ισοτιμίας του Δεκεμβρίου, το δε άθροισμα αυτών των προς μεταφορά πιστώσεων δεν μπορεί να αναπροσαρμοσθεί εκ των υστέρων,

- οι προκαταβολές που πληρώνονται στο πλαίσιο του τμήματος εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων μετατρέπονται βάσει της ισοτιμίας της 10ης ημέρας του μήνα που έπεται εκείνου κατά τη διάρκεια του οποίου χορηγούνται,

- ορισμένες πράξεις που αφορούν το προσωπικό μετατρέπονται με ειδικές ισοτιμίες.

Οι υπόλοιπες πράξεις μετατρέπονται με τις μηνιαίες λογιστικές ισοτιμίες που ισχύουν κατά την εκτέλεσή τους.

2.3. Τα έσοδα

2.3.1. Οι ίδιοι πόροι και οι χρηματικές συνεισφορές καταχωρούνται βάσει των ποσών που πιστώνονται κατά τη διάρκεια του οικονομιοκού έτους στους λογαριασμούς που τηρούνται εν ονόματι της Επιτροπής από τις διοικήσεις των κρατών μελών.

Η διαφορά μεταξύ του αθροίσματος των ίδιων πόρων που προέρχονται από τον ΦΠΑ, εκείνων που υπολογίζονται επί του ΑΕΠ των κρατών μελών και των χρηματικών συνεισφορών που προβλέπονται στον ισολογισμό αφενός και του πράγματι απαιτητού ποσού αφετέρου υπολογίζεται το αργότερο την 1η Ιουλίου του επόμενου οικονομικού έτους, οπότε και εγγράφεται στο διορθωτικό προϋπολογισμό του έτους αυτού.

2.3.2. Τα λοιπά έσοδα καταχωρούνται βάσει των ποσών που εισπράττονται κατά τη διάρκεια του οικονομικού έτους.

2.4. Οι δαπάνες

2.4.1. Για τον υπολογισμό του υπολοίπου του οικονομικού έτους ως δαπάνες θεωρούνται οι πληρωμές από πιστώσεις πληρωμών του έτους αυτού, στις οποίες προστίθενται οι πιστώσεις πληρωμών του ίδιου έτους που μεταφέρονται στο επόμενο.

2.4.2. Οι πληρωμές από πιστώσεις πληρωμών ενός οικονομικού έτους είναι εκείνες των οποίων τα εντάλματα περιέρχονται στο δημοσιονομικό ελεγκτή το αργότερο στις 31 Δεκεμβρίου και εκτελούνται από τον υπόλογο το αργότερο στις 15 Ιανουαρίου του επόμενου οικονομικού έτους.

Για το Τμήμα Εγγυήσεων του ΕΓΤΠΕ, ως πληρωμές καταχωρούνται εκείνες που πραγματοποίησαν τα κράτη μέλη από τις 16 Οκτωβρίου 1996 ως τις 15 Οκτωβρίου 1997, υπό την προϋπόθεση ότι η ανάληψή τους και το αντίστοιχο ένταλμα θα περιέλθουν στον υπόλογο στις 31 Ιανουαρίου του επόμενου έτους το αργότερο.

2.4.3. Η μεταφορά πιστώσεων πληρωμών περιορίζεται στο επόμενο οικονομικό έτος, πραγματοποιείται δε σύμφωνα με την ακόλουθη διαδικασία:

- όσον αφορά τις μη διαχωριζόμενες πιστώσεις, η μεταφορά πραγματοποιείται εν γένει αυτόματα, εφόσον αντιστοιχεί σε υποχρέωση που απομένει προς εκκαθάριση 7 στις υπόλοιπες περιπτώσεις η μεταφορά υπόκειται στην εκ των προτέρων έγκριση της αρμόδιας για τον προϋπολογισμό αρχής,

- όσον αφορά τις διαχωριζόμενες πιστώσεις, οι μη χρησιμοποιηθείσες πιστώσεις πληρωμών ακυρώνονται κατά γενικό κανόνα 7 ωστόσο, μπορούν να μεταφερθούν βάσει σχετικής απόφασης της Επιτροπής, εφόσον οι πιστώσεις πληρωμών του επόμενου οικονομικού έτους αποδεικνύονται ανεπαρκείς για την εκκαθάριση των υποχρεώσεων παρελθόντων ετών ή υποχρεώσεων συσχετιζόμενων με τις ίδιες τις μεταφερόμενες πιστώσεις.

2.5. Κανόνες αποτίμησης

Εάν δεν υπάρχει ειδική ένδειξη στις επεξηγηματικές σημειώσεις του ισολογισμού, οι διάφορες θέσεις αποτιμούνται ως εξής:

2.5.1. Οι ενσώματες και ασώματες ακινητοποιήσεις αποτιμούνται με βάση τη διαχρονική τους αξία που έχει μετετραπεί σε Ecu με την ισοτιμία που ίσχυε κατά την αγορά τους. Όσον αφορά την Επιτροπή, οι ακινητοποιήσεις αυτές θα πρέπει να αποσβεσθούν σύμφωνα με την γραμμική μέθοδο και όχι με βάση πλήρη έτη (τμήμα 8 του κανονισμού απογραφής της Επιτροπής).

2.5.2. Αποθέματα: αποτιμούνται με βάση τις τιμές των τελευταίων αγορών που μετετράπησαν σε Ecu με την ισοτιμία που ίσχυε την 31η Δεκεμβρίου.

2.5.3. Χρηματοοικονομικές ακινητοποιήσεις: αποτιμούνται με βάση το κόστος αγοράς. Εάν είναι σε αλλοδαπά νομίσματα μετατρέπονται με βάση την ισοτιμία του Ecu στις 31 Δεκεμβρίου. Κατ' εφαρμογή της αρχής της σύνεσης, πρέπει να γίνεται διόρθωση της αξίας όταν υπάρχει κίνδυνος απώλειας.

2.5.4. Απαιτήσεις: καταχωρούνται με την ονομαστική τους αξία, όπως έχουν μετατραπεί με βάση την ισοτιμία του Ecu στις 31 Δεκεμβρίου, εκτός από τις απαιτήσεις με σταθερό συντελεστή. Πλήν εξαιρέσεων, οι απαιτήσεις δεν αποτελούν αντικείμενο διόρθωσης της αξίας. Η Επιτροπή όμως εξετάζει τη δυνατότητα να το κάνει αυτό στο μέλλον. Στην περίπτωση αυτή θα υπάρχει ειδική ένδειξη στις σημειώσεις του ισολογισμού.

2.5.5. Επενδύσεις ρευστών διαθεσίμων και χρηματικά διαθέσιμα: αποτιμούνται με βάση την ονομαστική τους αξία σε Ecu σύμφωνα με την ισοτιμία της 31ης Δεκεμβρίου. Θα ήταν φρόνιμο να γίνεται διόρθωση της αξίας, όταν υπάρχει κίνδυνος απώλειας.

2.5.6. Οφειλές: αποτιμούνται με βάση την ονομαστική τους αξία σε Ecu σύμφωνα με την ισοτιμία της 31ης Δεκεμβρίου, εάν είναι σε ξένο νόμισμα.

2.6. Οι επίσπευση των προκαταβολών και των πληρωμών

Εκτός από τις προκαταβολές που πληρώνονται στο πλαίσιο της Κοινής Γεωργικής Πολιτικής, οι προκαταβολές στο πλαίσιο των επιχειρησιακών δαπανών συμπεριλαμβάνονται στις δαπάνες του οικονομικού έτους και δεν εντάσσονται στα ενοποιημένα στοιχεία ενεργητικού.

2.7. Συμμετοχή των χωρών ΕΖΕΣ στο γενικό προϋπολογισμό του 1997

Τα στοιχεία που αφορούν τις πιστώσεις σχετικά με τη συνεισφορά στον κοινοτικό προϋπολογισμό των χωρών ΕΖΕΣ που είναι μέλη του Ευρωπαϊκού Οικονομικού Χώρου, περιλαμβάνονται στους διάφορους πίνακες του παρόντος τόμου. Τα στοιχεία που αφορούν τη χρήση των πιστώσεων αυτών περιλαμβάνονται στον πίνακα 15.

2.8. Το υπόλοιπο του οικονομικού έτους

Το υπόλοιπο του οικονομικού έτους αποτελείται από δύο συνιστώσες (το αποτέλεσμα της Ευρωπαϊκής Ένωσης και το αποτέλεσμα της συμμετοχής των χωρών ΕΖΕΣ που είναι μέλη του ΕΟΧ). Προκύπτει δε από τη διαφορά μεταξύ:

- του συνόλου των εσόδων κατά τη διάρκεια του οικονομικού έτους και

- του ποσού των πληρωμών που πραγματοποιήθηκαν από τις πιστώσεις του έτους αυτού, προσαυξημένου κατά το ποσό των πιστώσεων του ιδίου έτους που μεταφέρονται στο επόμενο (ορισμός των δαπανών του οικονομικού έτους που περιλαμβάνεται στο σημείο 2.4.2 παραπάνω) (2).

Η διαφορά αυτή προσαυξάνεται ή μειώνεται:

- κατά το καθαρό ποσό που προκύπτει από τις ακυρώσεις πιστώσεων που μεταφέρθηκαν από προηγούμενα οικονομικά έτη και από τις ενδεχόμενες, λόγω διακυμάνσεων των ισοτιμιών του Ecu, καθ' υπέρβαση πληρωμές από μη διαχωριζόμενες πιστώσεις που μεταφέρθηκαν από το προηγούμενο οικονομικό έτος και

- κατά το υπόλοιπο που προκύπτει από τα συναλλαγματικά κέρδη και ζημίες κατά τη διάρκεια του οικονομικού έτους 7 όσον αφορά το ΚΚΕρ τα συναλλαγματικά κέρδη και ζημίες περιλαμβάνονται στους μεταβατικούς λογαριασμούς.

2.9. Η ενοποίηση

Οι ενοποιημένοι λογαριασμοί περιλαμβάνουν τους λογαριασμούς του Ευρωπαϊκού Κοινοβουλίου, του Συμβουλίου και της Επιτροπής (καθώς και της Υπηρεσίας Επισήμων Εκδόσεων και του Κοινού Κέντρου Ερευνών), του Δικαστηρίου, του Ελεγκτικού Συνεδρίου, της Οικονομικής και Κοινωνικής Επιτροπής και της Επιτροπής των Περιφερειών.

Ως μέθοδος ενοποίησης χρησιμοποιείται η συνολική ενσωμάτωση.

ΚΕΦΑΛΑΙΟ Ι ΚΥΡΙΟΤΕΡΑ ΔΕΔΟΜΕΝΑ ΣΧΕΤΙΚΑ ΜΕ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΤΑ ΤΟ ΟΙΚΟΝΟΜΙΚΟ ΕΤΟΣ 1997

ΑΠΟΤΕΛΕΣΜΑ ΤΗΣ ΕΚΤΕΛΕΣΗΣ ΤΟΥ ΠΡΟΫΠΟΛΟΓΙΣΜΟΥ 1997

Το αποτέλεσμα της εκτέλεσης του προϋπολογισμού 1997 εμφαίνεται στη θέση 1.Β στο παθητικό του ενοποιημένου ισολογισμού.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΚΕΦΑΛΑΙΟ ΙΙ ΕΝΟΠΟΙΗΜΕΝΟΣ ΛΟΓΑΡΙΑΣΜΟΣ ΔΙΑΧΕΙΡΙΣΗΣ ΓΙΑ ΤΟ ΟΙΚΟΝΟΜΙΚΟ ΕΤΟΣ 1997

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Πίνακας 13 ΑΝΑΛΗΨΕΙΣ ΥΠΟΧΡΕΩΣΕΩΝ ΑΠΟΜΕΝΟΥΣΕΣ ΠΡΟΣ ΕΚΚΑΘΑΡΙΣΗ ΣΤΙΣ 31 ΔΕΚΕΜΒΡΙΟΥ 1997 ΙΣΤΟΡΙΚΟ ΤΗΣ ΚΙΝΗΣΗΣ ΤΩΝ ΚΕΦΑΛΑΙΩΝ ΑΠΟ ΤΗΝ ΑΡΧΙΚΗ ΑΝΑΛΗΨΗ ΤΩΝ ΥΠΟΧΡΕΩΣΕΩΝ (Συμπεριλαμβανομένων και εκείνων που εκκαθαρίσθηκαν κατά τη διάρκεια του 1997)

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΚΕΦΑΛΑΙΟ III ΕΝΟΠΟΙΗΜΕΝΟΣ ΙΣΟΛΟΓΙΣΜΟΣ ΤΗΣ ΕΥΡΩΠΑΪΚΗΣ ΕΠΙΤΡΟΠΗΣ ΣΤΙΣ 31 ΔΕΚΕΜΒΡΙΟΥ 1997

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΣΗΜΕΙΩΣΗ ΓΙΑ ΤΟΥΣ ΑΝΑΓΝΩΣΤΕΣ

1. Η διάρθρωση του ισολογισμού της 31ης Δεκεμβρίου 1997 αποτέλεσε αντικείμενο των ακόλουθων βελτιώσεων:

- Έγινε πιο συνοπτικός ο ισολογισμός και η διάρθρωσή του ακολουθεί, λαμβάνοντας υπόψη τις ιδιαιτερότητες ενός δημόσιου οργανισμού (της Ευρωπαϊκής Κοινότητας), το υπόδειγμα που περιλαμβάνεται στην τέταρτη οδηγία του Συμβουλίου. Λεπτομερείς πληροφορίες περιλαμβάνονται στις επεξηγηματικές σημειώσεις.

- Τα αντίστοιχα ποσά για το 1996 αποτέλεσαν αντικείμενο της ίδιας κατάταξης όπως και τα ποσά για το 1997.

- Οι πληρωμές που πρόκειται να γίνουν με το καλυμμένο αλλά μη καταβεβλημένο κεφάλαιο της ΕΤΑΑ και του ΕΤΕ εμφανίζονται στο εξής στις υποχρεώσεις εκτός ισολογισμού ως πιθανή οφειλή και όχι πλέον ως μακροπρόθεσμη οφειλή. Κατά συνέπεια το σύνολο του ισολογισμού για το 1996 είναι κατά 690 εκατομμύρια Ecu μικρότερο από αυτό που εμφανίζεται στις δημοσιονομικές καταστάσεις του 1996.

- Οι ασώματες ακινητοποιήσεις είναι καταχωρημένες.

2. Σύμφωνα με το άρθρο 7 του κανονισμού απογραφής τα νοικιασμένα αγαθά που πληρούν τρεις όρους περιλαμβάνονται για πρώτη φορά στις ενσώματες ακινητοποιήσεις (βλέπε επεξηγηματικό σημείωμα του ισολογισμού III.Ε).

3. Σύμφωνα με τις διατάξεις του τμήματος 8 του κανονισμού απογραφής (3) η Επιτροπή πρέπει να κάνει αποσβέσεις για κάθε αγαθό εκτός από τα οικόπεδα. Η απόσβεση υπολογίζεται σύμφωνα με μια γραμμική μέθοδο και με βάση ένα πλήρες έτος (η prorata temporis δεν εφαρμόζεται). Τα ετήσια ποσοστά απόσβεσης που ισχύουν από την 1η Ιανουαρίου 1987 περιλαμβάνονται στο παράρτημα 6 του κανονισμού απογραφής.

Λαμβάνοντας υπόψη αφενός ότι ο υπολογισμός αυτός δεν μπόρεσε να γίνει για τέσσερα κέντρα διαχείρισης και αφετέρου ότι η απόσβεση δεν ήταν υποχρεωτική για τα άλλα όργανα (4) και προκειμένου να παρουσιάσει ένα ομοιογενή ισολογισμό, η Επιτροπή δεν προέβη σε λογιστική καταχώρηση των αποσβέσεων. Εντούτοις, τα υπολογισθέντα ποσά (μέχρι τις 31 Δεκεμβρίου 1997) περιλαμβάνονται στις επεξηγηματικές σημειώσεις.

ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ ΣΧΕΤΙΚΑ ΜΕ ΤΟΝ ΕΝΟΠΟΙΗΜΕΝΟ ΙΣΟΛΟΓΙΣΜΟ

ΕΝΕΡΓΗΤΙΚΟ

I. ΔΑΠΑΝΕΣ ΕΚΔΟΣΗΣ

Η θέση αυτή περιλαμβάνει τις δαπάνες για την έκδοση ομολογιών των δανείων Ευρατόμ. Επισημαίνεται δε ότι απετέλεσε αντικείμενο ανακατάταξης κατά την κατάρτιση του παρόντος ισολογισμού. Είναι γεγονός ότι κατά τα προηγούμενα έτη περιλαμβανόταν στους λογαριασμούς τακτοποίησης.

>ΘΕΣΗ ΠΗΝΑΚΑ>

II. ΑΣΩΜΑΤΕΣ ΑΚΙΝΗΤΟΠΟΙΗΣΕΙΣ

Στην θέση αυτή περιλαμβάνονται τα λογισμικά των ηλεκτρονικών υπολογιστών των οποίων η τιμή αγοράς ανέρχεται σε 400 Ecu τουλάχιστον, όπως ορίζεται στο άρθρο 130 του κανονισμού (Ευρατόμ, ΕΚΑΧ, ΕΚ) αριθ. 3418/93 της Επιτροπής που αφορά τους κανόνες εκτέλεσης του δημοσιονομικού κανονισμού. Επισημαίνεται ότι τα αγαθά αυτά περιλαμβάνονται για πρώτη φορά στον ισολογισμό της Επιτροπής κατ' εφαρμογή των διατάξεων που περιλαμβάνονται στον κανονισμό απογραφής και διαχείρισης της περιουσίας της Ευρωπαϊκής Επιτροπής, ο οποίος τέθηκε σε ισχύ την 1η Ιανουαρίου 1997. Επισημαίνεται επίσης ότι παρά το γεγονός ότι η λογιστική τους καταχώρηση δεν είναι υποχρεωτική για τα άλλα όργανα (5), το Δικαστήριο τα καταχώρησε στους λογαριασμούς.

>ΘΕΣΗ ΠΗΝΑΚΑ>

Το ποσό της απόσβεσης, στις 31 Δεκεμβρίου 1997 μόνο για την Επιτροπή, υπολογίσθηκε σε 1 251 731,79 Ecu επί συνολικού ποσού 3 121 532 Ecu.

>ΘΕΣΗ ΠΗΝΑΚΑ>

III. ΕΝΣΩΜΑΤΕΣ ΑΚΙΝΗΤΟΠΟΙΗΣΕΙΣ

Το κόστος αγοράς των ενσώματων ακινητοποιήσεων περιλαμβάνεται στις δημοσιονομικές δαπάνες του οικονομικού έτους αγοράς. Εμφανίζεται δε στον ισολογισμό επί όσο διάστημα αυτές αποτελούν περιουσία της Επιτροπής.

Στις ενσώματες ακινητοποιήσεις περιλαμβάνονται όλα τα αγαθά που η τιμή αγοράς τους είναι 400 Ecu τουλάχιστον όπως ορίζεται στο άρθρο 130 του κανονισμού (Ευρατόμ, ΕΚΑΧ, ΕΚ) αριθ. 3418/93 που αφορά τους κανόνες εκτέλεσης του δημοσιονομικού κανονισμού. Εξάλλου ο ισολογισμός αυτός καταρτίζεται βάσει των διατάξεων του κανονισμού απογραφής και διαχείρισης της περιουσίας της Ευρωπαϊκής Επιτροπής, ο οποίος τέθηκε σε ισχύ την 1η Ιανουαρίου 1997.

Η Επιτροπή θεωρεί ότι το ποσό των ενσώματων ακινητοποιήσεων του ενεργητικού που περιλαμβάνεται στον ισολογισμό ανταποκρίνεται στην πραγματικότητα, με την επιφύλαξη των προσαρμογών που θα μπορούσαν να γίνουν μεταγενέστερα ως συνέπεια μιας απογραφής που πρόκειται να γίνει στο ΚΚΕρ. Επισημαίνεται αφενός ότι όσον αφορά τα ακίνητα και τα οικόπεδα του ΚΚΕρ, διεξάγεται προς το παρόν μια απογραφή και τα αποτελέσματα θα είναι διαθέσιμα κατά το τέλος του έτους 1998 και αφετέρου ότι τα στοιχεία σχετικά με τον ηλεκτρονικό εξοπλισμό, τα έπιπλα καθώς και τα αυτοκίνητα του κέντρου ερευνών της Σεβίλλης δεν περιλαμβάνονται στις ενσώματες ακινητοποιήσεις.

Οι υπηρεσίες της Επιτροπής προσπάθησαν να δικαιολογήσουν τη διαφορά ανάμεσα στην αξία που είναι εγγεγραμμένη στον ισολογισμό του 1996 και σε αυτή που είναι εγγεγραμμένη στον ισολογισμό του 1997.

Οι αποσβέσεις, μόνο για την Επιτροπή, που υπολογίσθηκαν στις 31 Δεκεμβρίου 1997 αναλύονται ως εξής:

>ΘΕΣΗ ΠΗΝΑΚΑ>

Επισημαίνεται ότι, εξ αιτίας του χρησιμοποιηθέντος λογισμικού απογραφής (ακατάλληλο για υπολογισμούς αποσβέσεων), τα ποσά αυτά δεν περιλαμβάνουν τις απογραφές των αγαθών που βρίσκονται στις αντιπροσωπείες και στα γραφεία ούτε τα αγαθά που βρίσκονται σε ορισμένα ερευνητικά κέντρα, η αξία των οποίων θα υπολογισθεί και θα περιληφθεί στον ισολογισμό του 1998.

Α. Οικόπεδα και κτίρια

Τα οικόπεδα και τα κτίρια που βρίσκονται στις Βρυξέλλες καθώς και τα κτίρια όπου στεγάζονται τα γραφεία και οι αντιπροσωπείες που αποκτήθηκαν μετά το 1992 είναι καταχωρημένα στον ισολογισμό με την τιμή αγοράς τους, που έχει μετατραπεί σε Ecu με βάση την ισοτιμία κατά την ημέρα της αγοράς. Τα κτίρια που βρίσκονται στις Βρυξέλλες και αγοράσθηκαν πριν από το 1981 καταχωρήθηκαν με βάση την ισοτιμία του Ecu τον Ιανουάριο του 1981.

Τα οικόπεδα και τα κτίρια όπου στεγάζονται οι αντιπροσωπείες τα οποία αποκτήθηκαν πριν το 1992 απετέλεσαν αντικείμενο ανατίμησης με βάση τις τιμές της αγοράς. Οι ανατιμήσεις έγιναν από ανεξάρτητους εμπειρογνώμονες και τα σχετικά ποσά περιλαμβάνονται στον ισολογισμό της 31ης Δεκεμβρίου 1997.

Όσον αφορά την ειδική περίπτωση του κτιρίου της αντιπροσωπείας στον ΟΟΣΑ, το οποίο παραχωρήθηκε δωρεάν από την ΕΚΑΧ το Δεκέμβριο του 1994, η αξία που περιλαμβάνεται στον ισολογισμό εκτιμήθηκε με βάση τις τιμές της αγοράς από ανεξάρτητους εμπειρογνώμονες.

Το 1984 το ΚΚΕρ προέβη σε ανατίμηση των ακινήτων του κατά 14 % και των σχετικών εγκαταστάσεων κατά 20 %. Στις ανατιμήσεις αυτές προστίθεται και το ποσό των επενδύσεων με συνέπεια να αυξηθεί η αξία αυτών των ακινήτων ή/και η διάρκεια της ζωής τους.

Β. Εγκαταστάσεις, μηχανές και εξοπλισμός

Ορισμένα αγαθά που τα καταχωρούσαμε προηγουμένως στις θέσεις των ακινήτων και των επίπλων έχουν καταχωρηθεί σε άλλη θέση του ισολογισμού κατά το τρέχον έτος.

Ε. Ενοικίαση, χρηματοδότηση και συναφή δικαιώματα

Όπως ορίζεται στο άρθρο 7 του κανονισμού απογραφής της Επιτροπής, οι πιστώσεις μίσθωσης (χρηματοδοτικής μίσθωσης), οι μακροχρόνιες μισθώσεις και τα αγαθά που αποτελούν αντικείμενο εμφυτευτικών συμβάσεων περιλαμβάνονται στην απογραφή, όταν πληρούνται οι τρεις παρακάτω όροι:

- οι κίνδυνοι και τα πλεονεκτήματα του αγαθού μεταφέρονται στο μισθωτή.

- η σύμβαση μίσθωσης δεν καταγγέλλεται με την καταβολή μιας αποζημίωσης,

- η μίσθωση εξασφαλίζει στον εκμισθωτή την απόσβεση του επενδυθέντος κεφαλαίου και του αφήνει και κάποιο κέρδος.

Εάν δεν πληρούται ένας από αυτούς τους τρεις όρους, τα αγαθά αυτά καταχωρούνται στις υποχρεώσεις εκτός ισολογισμού. Αυτή η λογιστική καταχώρηση δεν είναι υποχρεωτική για τα άλλα όργανα και κατά συνέπεια τα οφειλόμενα ποσά για μισθώσεις/χρηματοδοτήσεις και συναφή δικαιώματα περιλαμβάνονται στις υποχρεώσεις εκτός ισολογισμού.

>ΘΕΣΗ ΠΗΝΑΚΑ>

ΣΤ. Τρέχουσες ακινητοποιήσεις και προκαταβολές που πληρώθηκαν σχετικά με ενσώματες ακινητοποιήσεις

Τα κτίρια ορισμένων γραφείων ή αντιπροσωπειών, που χρηματοδοτήθηκαν άμεσα από την ΕΚΑΧ, έχουν μεταφερθεί σε αυτή τη θέση του ισολογισμού. Παρά το γεγονός ότι ολόκληρο το κόστος τους κατεβλήθη στην ΕΚΑΧ κατά τα τέλη του 1995, τα κτίρια αυτά εξακολουθούν να εμφανίζονται στο δημοσιονομικό ισολογισμό της ΕΚΑΧ μιας και δεν έχουν υπογραφεί ακόμη οι συμβολαιογραφικές πράξεις.

IV. ΧΡΗΜΑΤΟΠΙΣΤΩΤΙΚΕΣ ΑΚΙΝΗΤΟΠΟΙΗΣΕΙΣ

Οι χρηματοπιστωτικές ακινητοποιήσεις αφορούν αφενός τις επενδύσεις σε κεφάλαιο που γίνονται με σκοπό να δημιουργήσουν ένα διαρκή δεσμό και θεωρούνται ως υποστήριξη των ενεργειών της Ευρωπαϊκής Ένωσης, και αφετέρου τις βραχυπρόθεσμες επενδύσεις που γίνονται με σκοπό να βοηθήσουν τους δικαιούχους.

Περιλαμβάνονται επίσης οι εγγυήσεις και οι διαρκείς προκαταβολές καθώς και το καθαρό ενεργητικό του Ταμείου Εγγυήσεων. Θα πρέπει να γίνει μια διάκριση ανάμεσα στις εγγυήσεις που χορηγεί η Ευρωπαϊκή Κοινότητα προς τρίτους και στις εγγυήσεις που χορηγεί το Ταμείο Εγγυήσεων για την κάλυψη των κινδύνων που έχουν σχέση με τα δάνεια τα οποία χορηγούνται προς τις τρίτες χώρες.

Α. Επενδύσεις στους συνδεδεμένους οργανισμούς

Α.1. Συμμετοχές

Συμμετοχή στην ΕΤΑΑ

Η ΕΤΑΑ (Ευρωπαϊκή Τράπεζα για την Ανασυγκρότηση και την Ανάπτυξη) χρηματοδοτήθηκε αρχικά με ένα κεφάλαιο ύψους 10 δισεκατομμυρίων Ecu, από τα οποία το 3 % έχει καλυφθεί από την Κοινότητα. Έχει ήδη καταβληθεί το 30 % του κεφαλαίου αυτού.

Η θέση αυτή περιλαμβάνει το σύνολο του κεφαλαίου που κάλυψε και κατέβαλε η Επιτροπή στην ΕΤΑΑ.

Επισημαίνεται ότι οι διοικητές των τραπεζών κατά την ετήσια συνεδρίασή τους, στις 15 Απριλίου 1996, αποφάσισαν να διπλασιάσουν το εγκεκριμένο κεφάλαιο. Σύμφωνα με την απόφαση αυτή η Επιτροπή είναι υποχρεωμένη να καλύψει 30 000 πρόσθετες μετοχές των 10 000 Ecu. Η πράξη αυτή θα περιλαμβάνει τις εξοφλημένες μετοχές καθώς και τις μετοχές που μπορούν να γίνουν απαιτητές σύμφωνα με τις ακόλουθες αναλογίες: το 22,5 % των καλυμμένων μετοχών έχει ήδη εξοφληθεί και το υπόλοιπο αντιπροσωπεύει τις μετοχές που μπορούν να γίνουν απαιτητές.

Η εμφάνιση στο δημοσιονομικό ισολογισμό της Επιτροπής της 31ης Δεκεμβρίου 1997 είναι διαφορετική από αυτή που έγινε στον ισολογισμό της 31ης Δεκεμβρίου 1996. Οι πληρωμές που πρέπει να γίνουν όσον αφορά το μη εξοφληθέν μέρος του κεφαλαίου, 210 εκατομμύρια Ecu, περιλαμβάνονται στο εξής στις υποχρεώσεις εκτός ισολογισμού και όχι πλέον στις μακροπρόθεσμες οφειλές, όπως γινόταν κατά τα προηγούμενα έτη. Επισημαίνεται ότι τα ποσά σχετικά με το οικονομικό έτος 1996 εμφανίσθηκαν κατά τον ίδιο τρόπο. Κατά συνέπεια το σύνολο του ισολογισμού του 1996 που περιλαμβάνεται στις δημοσιονομικές καταστάσεις του 1996 είναι διαφορετικό από αυτό που περιλαμβάνεται στις δημοσιονομικές καταστάσεις το 1997.

Συμμετοχή στο Ευρωπαϊκό Ταμείο Επενδύσεων

Με βάση την απόφαση του Συμβουλίου της 6ης Ιουνίου 1994 η Ευρωπαϊκή Κοινότητα, εκπροσωπούμενη από την Επιτροπή, συμμετέχει στο κεφάλαιο του ΕΤΕ με συνολικό ποσό ύψους 600 εκατομμυρίων Ecu, το οποίο αντιστοιχεί στο 30 % του κεφαλαίου του ΕΤΕ. Η Επιτροπή έχει καταβάλει ήδη το 20 % αυτού του κεφαλαίου.

Η εμφάνιση αυτής της συμμετοχής στο δημοσιονομικό ισολογισμό της Επιτροπής της 31ης Δεκεμβρίου 1997 είναι διαφορετική από αυτή που έγινε στον ισολογισμό της 31ης Δεκεμβρίου 1996. Όπως έγινε και για τις συμμετοχές στην ΕΤΑΑ, οι πληρωμές που πρόκειται να γίνουν σχετικά με το μη εξοφληθέν μέρος του κεφαλαίου, που ανέρχεται στο 80 %, δηλαδή σε 480 εκατομμύρια Ecu, θα περιλαμβάνονται στο εξής στις υποχρεώσεις εκτός ισολογισμού.

Β. Άλλες χρηματοπιστωτικές ακινητοποιήσεις

Β.1. Συμμετοχές

Στην παρούσα θέση περιλαμβάνονται οι συμμετοχές που αγοράσθηκαν με σκοπό να βοηθήσουν τους δικαιούχους να αναπτύξουν τις επιχειρήσεις τους.

Συμμετοχές στο πρόγραμμα ECIP

Η θέση αυτή περιλαμβάνει τους τίτλους και τα δάνεια συμμετοχής της Κοινότητας στο κεφάλαιο των κοινών επιχειρήσεων joint ventures οι οποίες δημιουργήθηκαν στα πλαίσια του προγράμματος European Community Investment Partners (ECIP). Ο ισολογισμός του ECIP περιλαμβάνεται στα παραρτήματα του ισολογισμού της Επιτροπής (τόμος II).

Eurotech capital και Venture consort

Το Eurotech capital περιλαμβάνει συνεισφορές που καταβάλλονται από το 1990 και αντιπροσωπεύουν προκαταβολές αποδοτέες υπό ορισμένους όρους μετά τη λήξη της σύμβασης. Το χρηματοδοτικό μέσο Venture consort αντιπροσωπεύει τις συνεισφορές που έχουν καταβληθεί από το 1985 και μετά με σκοπό την πραγματοποίηση επενδύσεων σε ΜΜΕ οι οποίες εκτελούν καινοτόμα προγράμματα.

Επειδή και στις δύο περιπτώσεις πρόκειται για πράξεις που αφορούν κεφάλαια επιχειρηματικού κινδύνου για διακρατικά έργα υψηλής τεχνολογίας σε αρχικό στάδιο, η εκτίμηση της τρέχουσας πραγματικής αξίας αυτών των συνεισφορών είναι παρά πολύ δύσκολη.

Κατ' εφαρμογή της αρχής της σύνεσης η αξία αυτών των συνεισφορών αποτέλεσε αντικείμενο μιας διόρθωσης της αξίας κατά 100 %.

Ωστόσο, στα παραρτήματα του ισολογισμού της Επιτροπής (τόμος II) περιλαμβάνονται δύο ανακεφαλαιωτικοί πίνακες με τις συνεισφορές που κατεβλήθησαν σε αυτά τα δύο χρηματοδοτικά μέσα.

>ΘΕΣΗ ΠΗΝΑΚΑ>

Β.3. Χορηγηθείσες εγγυήσεις και προκαταβολές

Η θέση αυτή περιλαμβάνει τις ακινητοποιήσεις του ενεργητικού που δεν εντάσσονται στις ενσώματες ακινητοποιήσεις, όπως είναι οι εγγυήσεις και οι λοιπές εξασφαλίσεις, οι μόνιμες προκαταβολές για τα κοινόχρηστα κτιρίων και τα κεφάλαια κίνησης που προκαταβάλλονται σε μια εταιρεία μεταφορών καθώς και το Ταμείο Εγγυήσεων.

Ταμείο Εγγυήσεων

Το ταμείο αυτό αποβλέπει στην κάλυψη των κινδύνων που έχουν σχέση με τα δάνεια και τις εγγυήσεις των δανείων που χορηγούνται σε τρίτες χώρες ή με τα έργα που πραγματοποιούνται σε τρίτες χώρες.

Ιδρύθηκε με τον κανονισμό (ΕΚ, Ευρατόμ) αριθ. 2728/94 του Συμβουλίου της Ευρωπαϊκής Ένωσης της 31ης Οκτωβρίου 1994.

Το Ταμείο Εγγυήσεων τροφοδοτείται με ποσά που καταβάλλονται από το γενικό προϋπολογισμό, με τους τόκους των τοποθετήσεων των διαθεσίμων του ταμείου και με τις εισπράξεις ποσών από τους οφειλέτες που αθέτησαν τις υποχρεώσεις τους, εφόσον το ταμείο αυτό τους έχει χορηγήσει εγγύηση.

Η δημοσιονομική διαχείριση του εν λόγω ταμείου έχει ανατεθεί στην Ευρωπαϊκή Τράπεζα Επενδύσεων (ΕΤΕ) στα πλαίσια της εντολής της να ενεργεί εξ ονόματος της Κοινότητας.

Ο λογαριασμός διαχείρισης και ο δημοσιονομικός ισολογισμός του εν λόγω ταμείου της 31ης Δεκεμβρίου 1997 περιλαμβάνονται στα παραρτήματα του ισολογισμού (τόμος II).

Ο λογαριασμός του Ταμείου Εγγυήσεων τροφοδοτήθηκε για πρώτη φορά από το γενικό προϋπολογισμό το Δεκέμβριο του 1994.

Το ποσό που περιλαμβάνεται στο ενεργητικό του δημοσιονομικού ισολογισμού της Επιτροπής αντιστοιχεί στα καθαρά στοιχεία ενεργητικού του ταμείου στις 31 Δεκεμβρίου 1997.

Δεδομένου ότι το ταμείο αυτό έχει ως αποστολή να καλύπτει ανά πάσα στιγμή τα χρέη των οφειλετών που αθετούν τις υποχρεώσεις τους και λαμβανομένης υπόψη της αρχής της σύνεσης, δημιουργήθηκε μια πρόβλεψη για τους κινδύνους και τις επιβαρύνσεις που αντιστοιχεί στο καθαρό σύνολο του ενεργητικού του ταμείου.

>ΘΕΣΗ ΠΗΝΑΚΑ>

V. ΜΑΚΡΟΠΡΟΘΕΣΜΕΣ ΑΠΑΙΤΗΣΕΙΣ

Στη θέση αυτή περιλαμβάνονται οι απαιτήσεις που έχει η Ευρωπαϊκή Ένωση, εδώ και ένα έτος τουλάχιστον, από τα κράτη μέλη και τις τρίτες χώρες σε σχέση με δάνειο που χορήγησε είτε από κεφάλαια που δανείσθηκε είτε από πιστώσεις του προϋπολογισμού.

Α. Δάνεια που χορηγούνται από τις πιστώσεις του προϋπολογισμού

Η θέση αυτή περιλαμβάνει κυρίως τα δάνεια που χορηγούνται στα πλαίσια της συνεργασίας με τρίτες χώρες. Περιλαμβάνει επίσης τα δάνεια που χορηγούνται για τη δημιουργία κοινών επιχειρήσεων joint ventures με στόχο να κάνουν επενδύσεις στην Ασία, στη Λατινική Αμερική, στις χώρες της Μεσογείου και στη Νότια Αφρική.

Το 1991 χορηγήθηκε στην Τουρκία δάνειο ύψους 175 εκατομμυρίων Ecu στο πλαίσιο των πράξεων χρηματοδοτικής συνδρομής των χωρών που επλήγησαν περισσότερο από την κρίση του Κόλπου.

Η θέση αυτή εξάλλου περιελάμβανε στις 31 Δεκεμβρίου 1996 τα δάνεια που χορηγήθηκαν στο πλαίσιο του προγράμματος MEDIA I το οποίο είχε ως στόχο την ανάπτυξη της οπτικοακουστικής βιομηχανίας στην Ευρώπη. Δεδομένου οι συμβάσεις δεν συνήφθησαν κατευθείαν ανάμεσα στην Επιτροπή και στον τελικό δικαιούχο, τα δάνεια απετέλεσαν αντικείμενο ανακατάταξης στον ισολογισμό και περιλαμβάνονται στο εξής στη θέση «Διάφοροι οφειλέτες». Τα αντίστοιχα ποσά του οικονομικού έτους 1996 απετέλεσαν επίσης αντικείμενο ανακατάταξης.

Οι απαιτήσεις που αφορούν το πρόγραμμα MEDIA II περιλαμβάνονται στη θέση «Δάνεια που χορηγούνται από τις πιστώσεις του προϋπολογισμού», επειδή η Επιτροπή συνήψε κατευθείαν τις συμβάσεις με το δικαιούχο.

Στη θέση αυτή περιλαμβάνονται και άλλα πολύ μικρότερα ποσά που χορηγήθηκαν από τις πιστώσεις του προϋπολογισμού. Πρόκειται για τα δάνεια που χορηγήθηκαν υπέρ διακινούμενων εργαζομένων και για τα στεγαστικά δάνεια που χορηγήθηκαν στους μονίμους υπαλλήλους των Κοινοτήτων.

Λεπτομερείς πίνακες με αυτά τα δάνεια περιλαμβάνονται σε άλλη θέση του παρόντος τόμου παρακάτω.

Β. Δάνεια που χορηγούνται από κεφάλαια λαμβανομένων δανείων

Σύμφωνα με τη συνθήκη το Συμβούλιο μπορεί να εγκρίνει, με ομόφωνη απόφασή του, τα προγράμματα εγγυήσεων ή λαμβανόμενων δανείων που θεωρεί απαραίτητα για την επίτευξη των στόχων της ΕΚ. Τα δάνεια που λαμβάνει η ΕΚ αποτελούν άμεσες υποχρεώσεις της Ευρωπαϊκής Κοινότητας και όχι του ενός ή του άλλου κράτους μέλους.

Επειδή πρόκειται για στοιχεία δημοσιονομικού ενεργητικού που καλύπτονται από ληφθέντα δάνεια και προκειμένου να δοθεί μια πιστή και πλήρης εικόνα τόσο των περιουσιακών στοιχείων όσο και της δημοσιονομικής κατάστασης καθώς και των αποτελεσμάτων που προκύπτουν, το σύνολο αυτών των χρηματοπιστωτικών δραστηριοτήτων παρουσιάζεται στο εξής υπό μορφή δημοσιονομικού ισολογισμού και λογαριασμού εσόδων και εξόδων.

Οι ισολογισμοί αυτών των χρηματοπιστωτικών δραστηριοτήτων ενσωματώθηκαν στο δημοσιονομικό ισολογισμό της Ευρωπαϊκής Ένωσης σύμφωνα με τη μέθοδο της ολικής ενσωμάτωσης.

Ως προς τις δανειοληπτικές-δανειοδοτικές πράξεις τα έσοδα από τα χορηγηθέντα δάνεια και τα έξοδα από τα ληφθέντα δάνεια κατά το οικονομικό έτος 1997 αναλύονται ως εξής:

>ΘΕΣΗ ΠΗΝΑΚΑ>

Κατόπιν συμφωνίας που επετεύχθη με την ΕΤΕ, η τράπεζα αυτή αναλαμβάνει τον κίνδυνο του ΝΚΜ - ρευστά διαθέσιμα. Κατά συνέπεια, το ποσό κατά το οποίο οι επιβαρύνσεις υπερβαίνουν τα έξοδα καταλογίζεται στην ΕΤΕ.

Οι ισολογισμοί, οι λογαριασμοί εσόδων και εξόδων και τα δάνεια σχετικά με τις χρηματοπιστωτικές δραστηριότητες που περιλαμβάνονται στην παρούσα θέση αποτελούν αντικείμενο λεπτομερών πινάκων οι οποίοι περιλαμβάνονται στα παραρτήματα του ισολογισμού της Επιτροπής (τόμος II).

Η εξέλιξη του συνόλου των χορηγηθέντων δανείων αναλύεται ως εξής:

>ΘΕΣΗ ΠΗΝΑΚΑ>

Το υπόλοιπο των δανείων ECIP και των δανείων που χορηγούνται από κεφάλαια ληφθέντων δανείων στις 31 Δεκεμβρίου 1997 εμφανίζεται στη θέση «Μακροπρόθεσμες απαιτήσεις», όσον αφορά τα χορηγηθέντα δάνεια διάρκειας μεγαλύτερης του ενός έτους και στη θέση «Βραχυπρόθεσμες απαιτήσεις», όσον αφορά τα δάνεια διάρκειας μικρότερης του ενός έτους. Όσον αφορά τα άλλα δάνεια που χορηγούνται από πιστώσεις του προϋπολογισμού, δεν κατέστη δυνατόν μέχρι σήμερα να γίνει μια τέτοια διάκριση. Κατά συνέπεια περιλαμβάνονται στη θέση των μακροπρόθεσμων απαιτήσεων.

>ΘΕΣΗ ΠΗΝΑΚΑ>

VI. ΑΠΟΘΕΜΑΤΑ

Η θέση αυτή περιλαμβάνει την αξία στις 31 Δεκεμβρίου 1997 του αποθέματος ειδών γραφείου και αναλώσιμου υλικού, η οποία αποτιμήθηκε με βάση τις τιμές των τελευταίων προμηθειών και μετετράπη με βάση την ισοτιμία του Ecu κατά την ημερομηνία του κλεισίματος του οικονομικού έτους σύμφωνα με τη διοργανική μέθοδο αποτίμησης των αποθεμάτων.

Περιλαμβάνει επίσης και το απόθεμα των δημοσιεύσεων που κατέχει η Υπηρεσία Επισήμων Εκδόσεων των Ευρωπαϊκών Κοινοτήτων, το οποίο αποτιμήθηκε σύμφωνα με τους ειδικούς κανόνες αποτίμησης (6).

Εξάλλου, η θέση αυτή περιλαμβάνει και τον επιστημονικό και τεχνικό εξοπλισμό, τα σχάσιμα υλικά και το βαρύ ύδωρ του Κοινού Κέντρου Ερευνών. Σύμφωνα με την αρχή της σύνεσης τα αποθέματα βαρέως ύδατος, σχάσιμων υλικών και δειγμάτων βιομηχανικής και επιστημονικής χρήσης εκτιμώνται κάθε χρόνο και καταχωρούνται στον ισολογισμό με την εμπορική τους αξία, που είναι χαμηλότερη από το πραγματικό διαχρονικό τους κόστος.

>ΘΕΣΗ ΠΗΝΑΚΑ>

VII. ΒΡΑΧΥΠΡΟΘΕΣΜΕΣ ΑΠΑΙΤΗΣΕΙΣ

Α. Χρηματοπιστωτικές απαιτήσεις

Στη θέση αυτή περιλαμβάνονται οι απαιτήσεις διάρκειας μικρότερης του ενός έτους σχετικά με χορηγούμενα δάνεια.

Β. Τρέχουσες απαιτήσεις

Β.1. Προκαταβολές σε κράτη μέλη

Η θέση αυτή περιλαμβάνει τα ποσά που πρέπει να ανακτηθούν σχετικά με προκαταβολές που χορηγήθηκαν σε ορισμένα κράτη μέλη.

Β.2. Απαιτήσεις από κράτη μέλη:

- ΕΓΤΠΕ: απαιτήσεις από τα κράτη μέλη που αφορούν κυρίως την εκκαθάριση των λογαριασμών του ΕΓΤΠΕ-Τμήμα Εγγυήσεων. Επισημαίνεται ότι στον ισολογισμό της Επιτροπής έχει γίνει διπλή λογιστική καταχώρηση των απαιτήσεων έναντι των κρατών μελών για ποσό ύψους 6 489 794,61 Ecu. Επειδή το λάθος αυτό ανακαλύφθηκε μετά το κλείσιμο των λογαριασμών της Επιτροπής, η διόρθωση έγινε στον ενοποιημένο ισολογισμό.

- ΦΠΑ που κατέβαλε η Κοινότητα και θα πρέπει να ανακτηθεί από τα κράτη μέλη: η θέση αυτή περιλαμβάνει τις απαιτήσεις σχετικά με το ποσό των φόρων που κατέβαλε η Κοινότητα και θα πρέπει να της τον αποδώσουν τα κράτη μέλη.

- Άλλες απαιτήσεις: η θέση αυτή περιλαμβάνει κυρίως τις απαιτήσεις που έχουν σχέση με τους ίδιους πόρους οι οποίοι δεν έχουν ακόμη εισπραχθεί.

>ΘΕΣΗ ΠΗΝΑΚΑ>

Το ποσό των 1 798,423 εκατομμυρίων Ecu αντιπροσωπεύει τις απαιτήσεις έναντι των κρατών μελών των οποίων τα ποσά έχουν δεόντως προσδιορισθεί και βεβαιωθεί.

Οι άλλες απαιτήσεις που δεν έχουν ακόμη βεβαιωθεί και κατά συνέπεια δεν είναι απαιτητές αποτελούν αντικείμενο των «Προβλέψεων απαιτήσεων» και έχουν καταχωρηθεί στους λογαριασμούς της Επιτροπής με την ένδειξη «Προς υπόμνηση». Περιλαμβάνονται στον πίνακα 3 «Προβλέψεις απαιτήσεων» της επόμενης σελίδας.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Β.3. Απαιτήσεις έναντι των κοινοτικών οργάνων και οργανισμών

Η θέση αυτή περιλαμβάνει τις διάφορες απαιτήσεις της Ευρωπαϊκής Κοινότητας έναντι κοινοτικών οργανισμών, οι οποίοι δεν περιλαμβάνονται στον ενοποιημένο ισολογισμό, για λογαριασμό των οποίων Επιτροπή προβαίνει σε διάφορες δαπάνες οι οποίες επιστρέφονται αργότερα.

Β.4. Διάφοροι οφειλέτες

Η θέση αυτή περιλαμβάνει τις απαιτήσεις που προκύπτουν από τις δραστηριότητες της Επιτροπής και τις εντολές είσπραξης που είναι καταχωρημένες στους λογαριασμούς εσόδων ως βεβαιωμένες απαιτήσεις που πρέπει να εισπραχθούν. Εξάλλου, η θέση αυτή περιλαμβάνει τις απαιτήσεις σχετικά με τα πρόστιμα που δεν έχουν πληρωθεί ακόμη καθώς και με τα εκκρεμή πρόστιμα για τα οποία έχει κατατεθεί τραπεζική εγγύηση. Το ύψος των τραπεζικών εγγυήσεων που έχουν εισπραχθεί έναντι προστίμων ανέρχεται 420 695 411 Ecu.

Η θέση αυτή περιλαμβάνει επίσης και όλες τις οφειλές που προκύπτουν από τις δανειοδοτικές δραστηριότητες με κεφάλαια ληφθέντων δανείων καθώς και το σύνολο των απαιτήσεων σχετικά με τις παρεμβάσεις του Ταμείου Εγγυήσεων. Οι απαιτήσεις αυτές αναλύονται ως εξής:

>ΘΕΣΗ ΠΗΝΑΚΑ>

Δεδομένου του κινδύνου να μην εισπραχθούν και βάσει της αρχής της σύνεσης, έγινε μια διόρθωση της αξίας του ενεργητικού ίση με το 100 % του συνολικού ποσού των παρεμβάσεων του Ταμείου Εγγυήσεων που δεν είχαν εξοφληθεί από τους οφειλέτες στις 31 Δεκεμβρίου 1997, η οποία καταχωρήθηκε στο ενεργητικό του ισολογισμού και έτσι μειώθηκε η αξία αυτών των απαιτήσεων.

Γ. Διάφορες απαιτήσεις

Η θέση αυτή περιλαμβάνει κυρίως τις απαιτήσεις της Επιτροπής έναντι του προσωπικού της.

VIII. ΤΟΠΟΘΕΤΗΣΕΙΣ ΡΕΥΣΤΩΝ ΔΙΑΘΕΣΙΜΩΝ

>ΘΕΣΗ ΠΗΝΑΚΑ>

IX. ΧΡΗΜΑΤΙΚΑ ΔΙΑΘΕΣΙΜΑ

>ΘΕΣΗ ΠΗΝΑΚΑ>

Η θέση αυτή περιλαμβάνει το σύνολο των χρηματικών διαθεσίμων της Επιτροπής που είναι κατατεθειμένα σε λογαριασμούς σε κάθε κράτος μέλος και στις χώρες ΕΖΕΣ (δημόσιο ταμείο ή κεντρική τράπεζα) σε λογαριασμούς όψεως, σε λογαριασμούς πάγιων προκαταβολών και σε μικρά ταμεία, καθώς και τα διαθέσιμα που προέρχονται από τα δάνεια τα οποία χορηγούνται από κεφάλαια ληφθέντων δανείων και τα δάνεια που χορηγούνται για τη βελτίωση των όρων στέγασης των διακινούμενων εργαζομένων.

Επισημαίνεται ότι στη θέση αυτή περιλαμβάνονται οι χρηματοπιστωτικές πράξεις που αφορούν τους λογαριασμούς πάγιων προκαταβολών των αντιπροσωπειών, τα ποσά των οποίων δεν είχαν συμφωνήσει με τα λογιστικά στοιχεία της κεντρικής υπηρεσίας μέχρι την ημερομηνία έγκρισης των λογαριασμών.

Επισημαίνεται ότι, μετά την πτώχευση τριών τραπεζών που βρίσκονται σε τρίτες χώρες, είναι πιθανόν τα ποσά που είναι κατατεθειμένα σε αυτές σε λογαριασμούς όψεως, τα οποία ανέρχονται σε 1 288 513,83 Ecu, να μην μπορέσουν να ανακτηθούν. Λαμβανομένου υπόψη του γεγονότος αυτού και της αρχής της σύνεσης, έγινε μια διόρθωση της αξίας, των χρηματοοικονομικών λογαριασμών και καταχωρήθηκε στο ενεργητικό (μειώνοντας την αξία της θέσης «Λογαριασμοί πάγιων προκαταβολών»).

>ΘΕΣΗ ΠΗΝΑΚΑ>

X. ΜΕΤΑΒΑΤΙΚΟΙ ΛΟΓΑΡΙΑΣΜΟΙ

Στη θέση αυτή περιλαμβάνονται οι πιστωτικοί τόκοι, κυρίως οι δουλεμένοι και μη ληξιπρόθεσμοι τόκοι επιχορηγούμενων δανείων, οι επενδύσεις και οι συμφωνίες απαλλαγής (swaps), οι διάφορες δαπάνες που δεν κατέστη δυνατόν να καταλογισθούν οριστικά στον προϋπολογισμό πριν την ημερομηνία κλεισίματος και τέλος οι προκαταβληθείσες επιβαρύνσεις.

>ΘΕΣΗ ΠΗΝΑΚΑ>

ΠΑΘΗΤΙΚΟ

I. ΙΔΙΑ ΚΕΦΑΛΑΙΑ

Α. Καθαρό κεφάλαιο που προκύπτει από τις οικονομικές προσαρμογές

>

ΘΕΣΗ ΠΗΝΑΚΑ>

Β. Υπόλοιπο του οικονομικού έτους

>ΘΕΣΗ ΠΗΝΑΚΑ>

Γ. Πλεόνασμα εσόδων από χορηγούμενα δάνεια σε σχέση με το κόστος των λαμβανομένων δανείων

Η θέση αυτή περιλαμβάνει τα μεταφερόμενα αποτελέσματα και το τελικό αποτέλεσμα του οικονομικού έτους από τις πράξεις χορήγησης δανείων με κεφάλαια ληφθέντων δανείων. Πρόκειται για μη διαθέσιμα πλεονάσματα παρόλο ότι δεν έχουν καταλογισθεί ακόμη στον προϋπολογισμό.

>ΘΕΣΗ ΠΗΝΑΚΑ>

II. ΠΡΟΒΛΕΨΕΙΣ ΓΙΑ ΚΙΝΔΥΝΟΥΣ ΚΑΙ ΕΠΙΒΑΡΥΝΣΕΙΣ

>ΘΕΣΗ ΠΗΝΑΚΑ>

III. ΜΑΚΡΟΠΡΟΘΕΣΜΕΣ ΟΦΕΙΛΕΣ

Στη θέση αυτή περιλαμβάνονται οι οφειλές διάρκειας μεγαλύτερης του ενός έτους.

>ΘΕΣΗ ΠΗΝΑΚΑ>

Οι πράξεις δανειοληψίας κατά τη διάρκεια του 1997 παρουσιάζουν την ακόλουθη εικόνα:

>ΘΕΣΗ ΠΗΝΑΚΑ>

Το υπόλοιπο των ληφθέντων δανείων στις 31 Δεκεμβρίου 1997 περιλαμβάνεται στη θέση «Μακροπρόθεσμες οφειλές» όσον αφορά τα λαμβανόμενα δάνεια διάρκειας μεγαλύτερης του ενός έτους, και στη θέση «Βραχυπρόθεσμες οφειλές», όσον αφορά τα λαμβανόμενα δάνεια διάρκειας μικρότερης του ενός έτους.

>ΘΕΣΗ ΠΗΝΑΚΑ>

IV. ΒΡΑΧΥΠΡΟΘΕΣΜΕΣ ΟΦΕΙΛΕΣ

Α. Χρηματοοικονομικές οφειλές σχετικά με τα λαμβανόμενα δάνεια

Στη θέση αυτή περιλαμβάνονται τα λαμβανόμενα δάνεια η διάρκεια των οποίων είναι μικρότερη του ενός έτους. Βλέπε πίνακα παραπάνω. Οι λεπτομερείς πίνακες των λαμβανόμενων δανείων σε άλλη θέση του τόμου αυτού παρακάτω.

Β. Άλλες χρηματοοικονομικές οφειλές

>ΘΕΣΗ ΠΗΝΑΚΑ>

Γ. Τρέχουσες οφειλές

Γ.1. Κράτη μέλη και χώρες ΕΖΕΣ που είναι πιστωτές

Η θέση αυτή περιλαμβάνει αφενός τις οφειλές της Επιτροπής προς οριμένα κράτη μέλη. Στην συγκεκριμένη περίπτωση πρόκειται για μια προκαταβολή της Ολλανδίας για τη συγχρηματοδότηση ενίσχυσης προς το Μπαγκλαντές.

Αφετέρου, η θέση αυτή περιλαμβάνει το υπόλοιπο του οικονομικού έτους 1996 σχετικά με τη συμμετοχή των χωρών της ΕΖΕΣ που είναι μέλη του ΕΟΧ, το οποίο δεν έχει τακτοποιηθεί ακόμη.

Γ.2. Κοινοτικά όργανα και κοινοτικοί οργανισμοί

Η θέση αυτή περιλαμβάνει τις οφειλές της Κονότητας προς ορισμένους κοινοτικούς οργανισμούς που δεν περιλαμβάνονται στον ενοποιημένο ισολογισμό.

Γ.3. Πιστώσεις προς μεταφορά

Οι πιστώσεις προς μεταφορά στις 31.12.1997, για όλα τα όργανα, αναλύονται ως εξής:

>ΘΕΣΗ ΠΗΝΑΚΑ>

Γ.4. Διάφοροι πιστωτές

Στη θέση αυτή περιλαμβάνονται οι οφειλές που προκύπτουν από τις δραστηριότητες της Επιτροπής.

Δ. Άλλες οφειλές

Πρόκειται κυρίως για τις οφειλές προς το προσωπικό και για τα έσοδα που πρέπει να μεταφερθούν σε διάφορους οργανισμούς ή σε τρίτους.

V. ΜΕΤΑΒΑΤΙΚΟΙ ΛΟΓΑΡΙΑΣΜΟΙ

>ΘΕΣΗ ΠΗΝΑΚΑ>

Η θέση αυτή περιλαμβάνει τις πράξεις χορήγησης δανείων από κεφάλαια ληφθέντων δανείων, των οποίων οι ισολογισμοί και ο λογαριασμός αποτελεσμάτων περιλαμβάνονται στον τόμο II. Πρόκειται για δουλεμένους και μη ληξιπρόθεσμους τόκους σε σχέση με δάνεια και πιστωτικές συναλλαγές (swaps) καθώς και για πράξεις swaps.

Περιλαμβάνονται επίσης και τα έσοδα που δεν κατέστη δυνατόν να καταλογισθούν οριστικά στον προϋπολογισμό πριν από το κλείσιμο του οικονομικού έτους καθώς και τα έσοδα που μπορούν να επαναχρησιμοποιηθούν.

Επισημαίνεται ότι τα έσοδα από πρόστιμα λόγω παραβίασης των κανόνων του ελεύθερου ανταγωνισμού (50 611 348,95 Ecu) καταχωρούνται σε μεταβατικό λογαριασμό σε περίπτωση που έχει ασκηθεί προσφυγή από τρίτους ενώπιον του Ευρωπαϊκού Δικαστηρίου. Εάν το Δικαστήριο αποφανθεί υπέρ του προσφεύγοντος, τα σχετικά ποσά πρέπει να του επιστραφούν αμέσως. Τα έσοδα αυτά δεν μπορούν να εγγραφούν στον προϋπολογισμό, προτού εκδώσει οριστική απόφαση το Δικαστήριο.

ΚΕΦΑΛΑΙΟ IV ΑΝΑΛΗΨΕΙΣ ΥΠΟΧΡΕΩΣΕΩΝ ΕΚΤΟΣ ΙΣΟΛΟΓΙΣΜΟΥ ΔΥΝΗΤΙΚΕΣ ΥΠΟΧΡΕΩΣΕΙΣ, ΕΠΙΒΑΡΥΝΣΕΙΣ ΚΑΙ ΑΠΑΙΤΗΣΕΙΣ ΤΗΣ ΕΥΡΩΠΑΪΚΗΣ ΕΝΩΣΗΣ ΣΤΙΣ 31 ΔΕΚΕΜΒΡΙΟΥ 1997

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ

ΥΠΟΧΡΕΩΣΕΙΣ ΕΚΤΟΣ ΙΣΟΛΟΓΙΣΜΟΥ - ΠΙΘΑΝΕΣ ΟΦΕΙΛΕΣ ΚΑΙ ΑΠΑΙΤΗΣΕΙΣ

1. Το ποσό των υποχρεώσεων σχετικά με τις διαχωριζόμενες πιστώσεις που απέμεναν προς εκκαθάριση στις 31 Δεκεμβρίου 1997 ανέρχεται 52 524 096 369,13 Ecu, εκ των οποίων 233 388 859,97 Ecu καλύπτονται από πιστώσεις πληρωμών που μεταφέρθηκαν από το 1997 στο 1998.

2. Το ότι δεν έχουν αναληφθεί οι πιστώσεις για τις προβλεπόμενες ενισχύσεις οφείλεται στο γεγονός ότι η Επιτροπή αποφάσισε να δεσμευθεί για τα ποσά που δεν καλύπτονταν από τις πιστώσεις ανάληψης υποχρεώσεων οι οποίες είναι εγγεγραμμένες στον προϋπολογισμό.

2.1. + 2.2. Η Επιτροπή έχει τη γνώμη ότι το ποσό του Εδιμβούργου αποτελεί μια ανάληψη δαπανών της Κοινότητας έναντι των κρατών μελών. Επισημαίνεται ότι ο προϋπολογισμός του 1999 θα πρέπει να καταρτισθεί κατά τέτοιο τρόπο ώστε να τηρείται αυτό το ποσό. Κατά συνέπεια ο υπολογισμός των προβλεπόμενων αλλά μη ανειλημμένων ενισχύσεων όσον αφορά τα Διαρθρωτικά Ταμεία και το Ταμείο Συνοχής γίνεται με βάση το ποσό του Εδιμβούργου, από το οποίο αφαιρούνται οι αναλήψεις πιστώσεων του προϋπολογισμού που έγιναν κατά την περίοδο 1994-1997. Το ποσό αυτό αντιπροσωπεύει συνεπώς το συνολικό ποσό των υποχρεώσεων έναντι των κρατών μελών μετά την 31η Δεκεμβρίου 1997 για την περίοδο προγραμματισμού 1994-1999 όσον αφορά τα κοινοτικά πλαίσια στήριξης και τις κοινοτικές πρωτοβουλίες καθώς και το Ταμείο Συνοχής (εκτός από τις πιστώσεις για την καταπολέμηση της απάτης, την προστασία του περιβάλλοντος και τα μεταβατικά και καινοτόμα μέτρα. Αυτό αντανακλά, σύμφωνα με την αρχή της λογιστικής σύνεσης, τις ανώτατες πιθανές υποχρεώσεις για αυτά τα δύο ταμεία.

3. ΕΓΤΠΕ-Τμήμα Εγγυήσεων3.1. Όσον αφορά το Τμήμα Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων, οι πληρωμές που λαμβάνονται υπόψη είναι αυτές που γίνονται από κράτη μέλη από τις 16 Οκτωβρίου μέχρι τις 15 Οκτωβρίου του επόμενου έτους, αρκεί η ανάληψή τους και η εντολή πληρωμής τους να φθάσουν στον υπόλογο μέχρι τις 31 Ιανουαρίου του επόμενου έτους το αργότερο. Οι πληρωμές που πραγματοποίησαν τα κράτη μέλη από τις 16 Οκτωβρίου μέχρι τις 31 Δεκεμβρίου 1997 περιλαμβάνονται στις υποχρεώσεις εκτός ισολογισμού.

Επισημαίνεται, ότι σύμφωνα με την απόφαση 97/608/ΕΚ σχετικά με την εκκαθάριση των λογαριασμών του ΕΓΤΠΕ-Τμήμα Εγγυήσεων, το ποσό των 107 646 127,42 Ecu (7), συμψηφίσθηκε με τις δαπάνες που είχαν δηλωθεί το Νοέμβριο του 1997 και επρόκειτο να πληρωθούν στις 2 Ιανουαρίου 1998.

3.2. Ο καθορισμός του οριστικού ποσού των επιβαρύνσεων και ο καταλογισμός του στον προϋπολογισμό εξαρτώνται από τη διάρκεια της διαδικασίας ενώπιον του Δικαστηρίου.

4.1. Η εγγύηση προσδιορίζει νομικά με βάση τα δάνεια που είχε υπογράψει η ΕΤΕ μέχρι τις 31 Δεκεμβρίου 1997 (περιλαμβάνονται και τα δάνεια που χορηγήθηκαν σε 3 κράτη μέλη πριν την προσχώρησή τους). Επισημαίνεται εντούτοις ότι τα δάνεια αυτά δεν έχουν ακόμη εκταμιευθεί εξ ολοκλήρου. Στις 31 Δεκεμβρίου 1997 το υπόλοιπο προς εκταμίευση ανερχόταν σε 5 746,2 εκατομμύρια Ecu (5 534,3 εκατομμύρια Ecu μετά την προσχώρηση των τριών νέων κρατών μελών), ποσό στο οποίο περιορίζεται εκ των πραγμάτων ο κίνδυνος που διατρέχει η Ένωση. Μέχρι τις 31 Δεκεμβρίου 1997 είχαν επιστραφεί 1 294,23 εκατομμύρια Ecu από το συνολικό εκταμιευθέν ποσό (7 040,3 εκατομμύρια Ecu).

Ο παρακάτω πίνακας παρουσιάζει τις ετήσιες προβλέψεις των υπολοίπων προς εκταμίευση αυτών των εγγυημένων από τον γενικό προϋπολογισμό δανείων ΕΤΕ (εκτός από τις τρίτες χώρες που έγιναν κράτη μέλη) με βάση τα ποσά που είχαν εκταμιευθεί μέχρι τις 31 Δεκεμβρίου 1997.

>ΘΕΣΗ ΠΗΝΑΚΑ>

Όσον αφορά τα δάνεια που χορήγησε η ΕΤΕ, τα οποία είναι εγγυημένα από τον κοινοτικό προϋπολογισμό (13 003 987 780 Ecu), οι εγγυήσεις τρίτων κατανέμονται ως εξής:

- 85 % κρατικές ή συναφείς εγγυήσεις,

- 1 % εγγυήσεις των κρατικών ή ημικρατικών φορέων,

- 14 % εγγυήσεις των ιδιωτικών πιστωτικών οργανισμών.

4.2. Η Κοινότητα έχει εξασφαλίσει και εγγυήσεις τρίτων όσον αφορά τις εγγυήσεις που αυτή έχει χορηγήσει στο πλαίσιο των δανειοδοτικών/δανειοληπτικών της πράξεων. Οι εγγυήσεις αυτές μπορούν να ταξινομηθούν ως εξής:

>ΘΕΣΗ ΠΗΝΑΚΑ>

Επισημαίνεται ότι η Κοινότητα δεν έχει λάβει εγγυήσεις από τρίτους για τα δάνεια που έχει χορηγήσει στο πλαίσιο της χρηματοδοτικής συνδρομής. Θα πρέπει να επισημανθεί όμως ότι αυτά τα δάνεια, ύψους 1 905 000 000 Ecu, είναι εγγυημένα από το Ταμείο Εγγυήσεων.

4.3. Στις 31 Δεκεμβρίου 1997 τα δάνεια που είχε χορηγήσει το ΕΤΕ ανέρχονταν σε 2 171,8 εκατομμύρια Ecu, δηλαδή, όσον αφορά την Ευρωπαϊκή Κοινότητα, ο μεγαλύτερος δυνατός κίνδυνος ανερχόταν σε 729,6 εκατομμύρια Ecu (λαμβάνοντας υπόψη ότι το καλυφθέν κεφάλαιο του ΕΤΕ ανέρχεται στο 89,3 %). Το ότι η Ευρωπαϊκή Κοινότητα συμμετέχει στο κεφάλαιο του ΕΤΕ με ένα ποσό ύψους 600 εκατομμυρίων Ecu σημαίνει ότι στη χειρότερη των περιπτώσεων θα ήταν αναγκασμένη να αποδώσει το ποσό των 129,6 εκατομμυρίων Ecu. Επισημαίνεται ότι το ποσοστό του κεφαλαίου που έχει καλύψει αλλά δεν έχει καταβάλει ακόμη η Ευρωπαϊκή Κοινότητα, το οποίο έρχεται στο 80 % (480 εκατομμύρια Ecu), περιλαμβάνεται επίσης στις υποχρεώσεις εκτός ισολογισμού ως πιθανή οφειλή (σημείο 9).

5.1. Επειδή πρόκειται για ποσά που προέκυψαν από μια εξωλογιστική απογραφή, τα στοιχεία που περιλαμβάνονται στη παρούσα θέση δεν είναι πλήρη. Εδώ περιλαμβάνονται τα αγαθά που προβλέπονται από τη σύμβαση ενοικίασης με δυνατότητα αγοράς.

5.1.1. Κοινοβούλιο

Τον Ιανουάριο του 1992 το Ευρωπαϊκό Κοινοβούλιο συνήψε μια εμφυτευτική σύμβαση-πλαίσιο με δυνατότητα αγοράς για ένα κτιριακό συγκρότημα τριών κτιρίων στις Βρυξέλλες, το συνολικό κόστος των οποίων είχε εκτιμηθεί αρχικά (σε τιμές 1992) σε 1 030 εκατομμύρια Ecu (ισοτιμία BEF/Ecu στις 31 Δεκεμβρίου), και προέβλεπε ότι οι συμβάσεις θα συναφθούν σταδιακά, σύμφωνα με το ρυθμό παράδοσης των εν λόγω κτιρίων.

Στις 31 Δεκεμβρίου 1997 τα τρία κτίρια παραδόθηκαν στο Ευρωπαϊκό Κοινοβούλιο. Το τελικό κόστος της επένδυσης ανήλθε συνολικά σε 1 127 εκατομμύρια Ecu (ισοτιμία BEF/Ecu στις 31 Δεκεμβρίου 1997), εκ των οποίων τα 477 εκατομμύρια Ecu είχαν ήδη καταβληθεί κατά την ημερομηνία του ισολογισμού. Το ποσό αυτό καλύπτει το σύνολο του τελικού κόστους επένδυσης όσον αφορά τα δύο κτίρια καθώς και ένα μέρος του τελικού κόστους επένδυσης όσον αφορά το τρίτο κτίριο. Όσον αφορά το τελευταίο κτίριο υπάρχει μια δέσμευση της Βελγικής Κυβέρνησης να αναλάβει το κόστος του οικοπέδου καθώς και ένα μέρος του τελικού κόστους κατασκευής, γεγονός που θα περιορίσει, υπό ορισμένους όρους, τον τελικό κόστος επένδυσης των τριών κτιρίων στα 954 εκατομμύρια Ecu (ισοτιμία BEF/Ecu στις 31 Δεκεμβρίου 1997).

Το Μάρτιο του 1994 το Ευρωπαϊκό Κοινοβούλιο συνήψε μια εμφυτευτική σύμβαση με δυνατότητα αγοράς για ένα κτιριακό συγκρότημα στο Στρασβούργο, του οποίου το κόστος επένδυσης είχε εκτιμηθεί προσωρινά (σε τιμές Σεπτεμβρίου 1996) σε 454 εκατομμύρια Ecu (ισοτιμία FRF/Ecu στις 31 Δεκεμβρίου 1997). Μέχρι την ημερομηνία κατάρτισης του ισολογισμού δεν έχει γίνει καμία πληρωμή.

Όλες οι εκτιμήσεις του κόστους επένδυσης δεν περιλαμβάνουν το κόστος μακροχρόνιας χρηματοδότησης.

Το Ευρωπαϊκό Κοινοβούλιο συνήψε επίσης συμβάσεις ενοικίασης ηλεκτρονικού εξοπλισμού, σύμφωνα με τις οποίες είναι υποχρεωμένο να πληρώνει 1,3 εκατομμύρια Ecu περίπου.

5.1.2. Δικαστήριο

Στις 15 Νοεμβρίου 1994 το Δικαστήριο συνήψε με την κυβέρνηση του Λουξεμβούργου μια σύμβαση μίσθωσης/αγοράς των κτιρίων που αποκαλούνται παραρτήματα ως «Α», «Β» και «Γ» του κεντρικού δικαστικού μεγάρου συνολικής μικτής επιφάνειας 26 635 m², 24 505 m² και 14 809 m² αντίστοιχα.

Καθόλη τη διάρκεια της σύμβασης το Δικαστήριο θα είναι μισθωτής των κτιρίων. Έχει μάλιστα τη δυνατότητα να τα αγοράσει αρκεί να τα έχει εξοφλήσει (άρθρο 8 παράγραφος 4) μέχρι τις 31 Δεκεμβρίου 2015 το αργότερο. Από την 1η Ιανουαρίου 1997, με την τροποποίηση αριθ. 1 που έγινε στην εν λόγω σύμβαση, μειώθηκε στα 405 εκατομμύρια LUF η ετήσια δόση που πρέπει να πληρώνει το Δικαστήριο.

Η τιμή πώλησης προσδιορίζεται από έναν ανεξάρτητο εμπειρογνώμονα ο οποίος ορίζεται με κοινή απόφαση των συμβαλλόμενων μερών (άρθρο 9). Η εταιρεία KPMG έχει επιλεγεί για να προβεί σε αυτήν την αξιολόγηση.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Προκύπτει λοιπόν ότι στην περίπτωση που η αρμόδια για τον προϋπολογισμό αρχή αποφάσιζε να εξοφλήσει, στις 31 Δεκεμβρίου 1997, το σύνολο του οφειλόμενου υπολοίπου για τις ετήσιες δόσεις που προβλέπονται από τη σύμβαση, το ποσό που θα έπρεπε να πληρώσει θα ανερχόταν σε 2,92 εκατομμύρια LUF, δηλαδή σε 71,6 εκατομμύρια Ecu. Η σημαντική μείωση αυτού του ποσού σε σχέση με τις 31 Δεκεμβρίου 1996 οφείλεται στο γεγονός ότι κατεβλήθη πρόωρα ένα ποσό ύψους 3,19 εκατομμύρια Ecu εκ μέρους του Δικαστηρίου, κατά τη διάρκεια του έτους 1997, δυνάμει του άρθρου 8.2 της σύμβασης που έχει συνάψει με το κράτος του Λουξεμβούργου.

Αυτή η σημαντική μείωση των δαπανών (22,7 εκατομμύρια Ecu κατά το 1997 έναντι 70,6 εκατομμύρια Ecu κατά το 1996) οφείλεται στο γεγονός ότι κατά το 1996 κατεβλήθη πρόωρα το ποσό των 50 εκατομμυρίων Ecu βάσει της σύμβασης μίσθωσης - αγοράς των παραρτημάτων του δικαστικού μεγάρου. Η εν λόγω πρόωρη πληρωμή είχε ως συνέπεια να γίνει μια τροποποίηση της αρχικής σύμβασης από την 1η Ιανουαρίου 1997 με συνέπεια να μειωθεί πάνω από το 1/3 η ετήσια δόση που προβλέπεται στο άρθρο 4. Επισημαίνεται εξάλλου ότι τα περιθώρια που αφέθησαν ελεύθερα στα άλλα κεφάλαια ως συνέπεια της ανατίμησης του Ecu σε σύγκριση με το LUF επέτρεψαν τη μεταφορά πιστώσεων με συνέπεια να μπορέσει το Δικαστήριο να πραγματοποιήσει κατά το 1997 μια νέα πρόωρη πληρωμή ύψους 3,2 εκατομμυρίων Ecu σύμφωνα με τους όρους του άρθρου 8 παράγραφος 2 της εν λόγω σύμβασης.

5.2. Επειδή πρόκειται για ποσά που προέκυψαν από μια εξωλογιστική απογραφή, τα στοιχεία που περιλαμβάνονται σε αυτή τη θέση δεν είναι πλήρη. Η θέση αυτή περιλαμβάνει τα περιουσιακά στοιχεία που προβλέπονται από μια σύμβαση μακροχρόνιας μίσθωσης (η αρχική διάρκεια της σύμβασης υπερβαίνει τα πέντε έτη) χωρίς τη δυνατότητα αγοράς. Οι συμβάσεις αυτές μπορούν να λάβουν διάφορες μορφές, όπως συμβάσεις μίσθωσης ή εμφύτευσης. Τα αναγραφόμενα ποσά αντιστοιχούν στις πληρωμές που πρέπει να γίνουν καθόλη τη διάρκεια της σύμβασης, εκτός από κεντρικό κτίριο του Δικαστηρίου το οποίο διέπεται από μια σύμβαση ενοικίασης απεριόριστης διάρκειας και το αναγραφόμενο ποσό αντίστοιχα στο ενοίκιο ενός έτους.

5.2.1. Οικόπεδο εμβαδού 2,29 εκταρίων στο Λουξεμβούργο που διέπεται από μια εμφυτευτική σύμβαση διάρκειας 29 ετών.

5.2.2. Η θέση αυτή περιλαμβάνει τα περιουσιακά στοιχεία της Επιτροπής που διέπονται από μια σύμβαση μακροχρόνιας μίσθωσης ή από μια εμφυτευτική σύμβαση που δεν πληροί τους τρεις όρους οι οποίοι περιγράφονται στο άρθρο 7 του κανονισμού απογραφής (βλέπε επεξηγηματικές σημειώσεις στον ισολογισμό, σημείο III.Ε). Τα αναγραφόμενα ποσά αντιστοιχούν στα ενοίκια που πρέπει να πληρωθούν σύμφωνα με τους όρους των συμβάσεων μίσθωσης καθώς και στον φόρο ακίνητης περιουσίας. Το ποσό αυτό μπορεί να κατανεμηθεί ως εξής:

>ΘΕΣΗ ΠΗΝΑΚΑ>

5.2.3. Κτίρια που έχει μισθώσει και κατέχει η Επιτροπή στο Λουξεμβούργο. Επισημαίνεται ότι κακώς δεν περιλαμβάνονται τα κτίρια αυτά στις υποχρεώσεις εκτός ισολογισμού της Επιτροπής.

5.3. Επειδή πρόκειται για ποσά που προέκυψαν από μια εξωλογιστική απογραφή, τα στοιχεία που περιλαμβάνονται σε αυτή τη θέση δεν είναι πλήρη. Η θέση αυτή περιλαμβάνει τα περιουσιακά στοιχεία που διέπονται από μια σύμβαση μακροχρόνιας μίσθωσης (διάρκειας άνω των πέντε ετών). Τα αναγραφόμενα ποσά αντιστοιχούν στα ενοίκια που πρέπει να πληρωθούν σύμφωνα με τους όρους των συμβάσεων.

8. Υποχρεώσεις όσον αφορά τις συντάξεις

8.1. ΕισαγωγήΟι διατάξεις του καθεστώτος των κοινοτικών συντάξεων περιλαμβάνονται στον κανονισμό υπηρεσιακής κατάστασης των μονίμων υπαλλήλων των Ευρωπαϊκών Κοινοτήτων και συγκεκριμένα στο κεφάλαιο 3 «Συντάξεις» του τίτλου V «καθεστώς χρηματικών απολαβών και κοινωνικά πλεονεκτήματα των υπαλλήλων» και στο παράρτημα VIII «Συνταξιοδοτικό καθεστώς» ισχύουν δε άμεσα σε όλα τα κράτη μέλη.

Το καθεστώς καλύπτει τους διάφορους τύπους συντάξεων (αρχαιότητας, αναπηρίας, επιζώντων) καθώς και την πληρωμή των οικογενειακών παροχών.

8.2. Δαπάνες και χρηματοδότηση του καθεστώτος

Σύμφωνα με το άρθρο 83 του κανονισμού υπηρεσιακής κατάστασης η πληρωμή των παροχών που προβλέπονται από το σύστημα συνταξιοδότησης βαρύνει τον προϋπολογισμό των Κοινοτήτων (μέσω του διοργανικού κεφαλαίου Α.19 «Συντάξεις και επιδόματα αποχώρησης»). Τα κράτη μέλη εγγυώνται συλλογικά την πληρωμή αυτών των παροχών σύμφωνα με την κλείδα κατανομής που έχει καθορισθεί για τη χρηματοδότηση αυτών των δαπανών (παράγραφος 1, πρώτο εδάφιο).

Εξάλλου, οι μόνιμοι υπάλληλοι συνεισφέρουν κατά το 1/3 στη χρηματοδότηση του εν λόγω συστήματος μακροπρόθεσμα μέσω της υποχρεωτικής εισφοράς που έχει καθορισθεί στο 8,25 % του βασικού μισθού (παράγραφος 2).

Το καθεστώς συνεπώς χρηματοδοτείται τόσο από τον προϋπολογισμό (επιβαρύνεται ο προϋπολογισμός της Επιτροπής) όσο και από τις εισφορές, οι δε παροχές που χορηγεί είναι εγγυημένες συλλογικά από τα κράτη μέλη.

8.3. Υποχρεώσεις του καθεστώτος

Τα συνταξιοδοτικά δικαιώματα που προβλέπονται από τον κανονισμό υπηρεσιακής κατάστασης των υπαλλήλων των οργάνων προϋποθέτουν την πληρωμή εισφοράς και αντιπροσωπεύουν, όταν η αξία τους υπολογίζεται στατιστικά, τις ανειλημμένες υποχρεώσεις μέσω του προϋπολογισμού.

Οι υποχρεώσεις αυτές αντιστοιχούν στην στατιστικώς υπολογιζόμενη αξία των προσδοκώμενων παροχών στις 31 Δεκεμβρίου 1997 όσον αφορά το εν ενεργεία προσωπικό και τους συνταξιούχους.

8.4. Παρακολούθηση της ισοσκέλισης του καθεστώτος

Το άρθρο 83 παράγραφος 4 ορίζει τα εξής: «Εάν η ασφαλιστική αποτίμηση του συστήματος συνταξιοδότησης που πραγματοποιείται από έναν ή περισσότερους ειδικευμένους εμπειρογνώμονες, κατόπιν αιτήσεως του Συμβουλίου, αποδεικνύει ότι το ποσό της συνεισφοράς των υπαλλήλων είναι ανεπαρκές για την εξασφάλιση της χρηματοδότησης του 1/3 των προβλεπόμενων παροχών στο σύστημα συνταξιοδότησης, οι αρμόδιες για τον προϋπολογισμό αρχές, αποφαινόμενες σύμφωνα με τη διαδικασία του προϋπολογισμού και κατόπιν γνώμης της επιτροπής κανονισμού υπηρεσιακής κατάστασης, που προβλέπεται στο άρθρο 10, καθορίζουν τις τροποποιήσεις που πρέπει να επέλθουν στο ποσοστό των συνεισφορών ή στην ηλικία συνταξιοδότησης».

Από τις ασφαλιστικές αποτιμήσεις που έγιναν το 1986 και 1989 βγήκε το συμπέρασμα ότι το καθεστώς θα μπορούσε να διατηρηθεί ισοσκελισμένο μακροπρόθεσμα υπό τη μορφή ενός πραγματικού ταμείου συντάξεων.

Η Επιτροπή ξεκίνησε μια νέα προσπάθεια ασφαλιστικής αποτίμησης στις αρχές του 1998, τα αποτελέσματα της οποίας θα γίνουν γνωστά κατά τα τέλη Σεπτεμβρίου του 1998, προκειμένου να διαπιστωθεί εάν η ισοσκέλιση εξακολουθεί να είναι εγγυημένη υπό τις παρούσες συνθήκες.

8.5. Εγγραφή στις υποχρεώσεις εκτός ισολογισμού

Έχει ήδη γίνει μια ασφαλιστική αποτίμηση των μελλοντικών υποχρεώσεων όσον αφορά τις συντάξεις. Βασίζεται στη δημογραφική εξέλιξη του μόνιμου και έκτακτου προσωπικού των κοινοτικών οργάνων και των οργανισμών (εν ενεργεία προσωπικό και συνταξιούχοι) από το 1968 μέχρι τις 31 Δεκεμβρίου 1997.

Το ποσό που προκύπτει από αυτή την ανάλυση - 14 δισεκατομμυρίων Ecu βάσει της μεθόδου V.P.B.C. (Vested Pension Benefits Credits) - είναι προσωρινό. Θα οριστικοποιηθεί μετά την τρέχουσα ασφαλιστική αποτίμηση που γίνεται με ειδικές μεθόδους και με βάση πληρέστερα στατιστικά στοιχεία.

9. Πιθανές οφειλές από τη συμμετοχή σε διαφόρους συνδεδεμένους οργανισμούς.

Το ποσό αυτό αντιπροσωπεύει:

- Τις πληρωμές που πρέπει να γίνουν σε σχέση με το κεφάλαιο που έχει καλυφθεί αλλά δεν έχει ακόμη καταβληθεί από την Επιτροπή

>ΘΕΣΗ ΠΗΝΑΚΑ>

- Την έκδοση 30 000 μετοχών αξίας 10 000 Ecu η κάθε μια από κεφάλαιο της ΕΤΑΑ. Επισημαίνεται ότι οι διοικητές της τράπεζας αυτής κατά την ετήσια συνέλευσή τους αποφάσισαν, στις 15 Απριλίου 1996, να διπλασιάσουν το εγκεκριμένο μετοχικό της κεφάλαιο. Σύμφωνα με αυτή την απόφαση η Επιτροπή. δεσμεύεται να καλύψει το παραπάνω ποσό (97/135/ΕΚ του Συμβουλίου, της 17ης Φεβρουαρίου 1997). Η πράξη αυτή θα αφορά τόσο τις εξοφλημένες όσο και τις ανεξόφλητες μετοχές σύμφωνα με την ακόλουθη αναλογία:

- Το ποσοστό των εξοφλημένων μετοχών ανέρχεται στο 22,5 %, γεγονός που συνεπάγεται συνολικό κόστος 67,5 εκατομμύρια Ecu, τα οποία θα αναληφθούν και θα πληρωθούν ως εξής:

- 1998: 33 750 000 Ecu,

- 1999: 33 750 000 Ecu.

- Το ποσοστό των ανεξόφλητων μετοχών ανέρχεται στο 77,5 % και αντιπροσωπεύει ποσό ύψους 232,5 εκατομμυρίων Ecu.

10. Η περιφέρεια των Βρυξελλών επέβαλε έναν φόρο στους κατόχους γραφείων. Η Επιτροπή ζήτησε από τις αρχές της περιφέρειας να απαλλαγεί από αυτό το φόρο δυνάμει του πρωτοκόλλου περί προνομίων και ασυλιών. Η αρχική απάντηση ήταν θετική.

Οι τοπικές αρχές όμως προσέφυγαν εκ νέου για το θέμα στο αρμόδιο δικαστήριο, το οποίο επιβεβαίωσε ότι η Επιτροπή δικαιούται απαλλαγής κατ' εφαρμογή του προαναφερθέντος πρωτοκόλλου.

Δεν έχει ληφθεί ακόμη οριστική απόφαση. Σε περίπτωση που δεν γίνει δεκτό αυτό το αίτημα, το όργανο θα επιβαρυνθεί με φόρους ύψους 2 εκατομμυρίων Ecu ετησίως περίπου.

11. Ο παρακάτω πίνακας περιλαμβάνει -ανά έτος απόφαση της Επιτροπής- όλες τις υποθέσεις σχετικά με πρόστιμα λόγω παραβίασης των κανόνων του ελεύθερου ανταγωνισμού που εκκρεμούσαν στις 31 Δεκεμβρίου 1997. Ο πίνακας αυτός δεν περιλαμβάνει τις υποθέσεις οι οποίες είχαν διευθετηθεί μέχρι την ημερομηνία αυτή.

Λόγω της πολυπλοκότητας των υποθέσεων, του μεγάλου αριθμού των εμπλεκόμενων εταιρειών και των δυνατών επιλογών, ο πίνακας δεν αντανακλά τη διαχρονική εξέλιξη της κατάστασης. Περιορίζεται συνεπώς στην τωρινή κατάσταση κάθε εκκρεμούσας υπόθεσης σε σχέση με την αρχική απόφαση της Επιτροπής.

Ένας λεπτομερέστερος πίνακας περιλαμβάνεται στον τόμο II.

>ΘΕΣΗ ΠΗΝΑΚΑ>

12. Οι δύο πρώτοι πίνακες βασίζονται στις επίσημες ανακοινώσεις των κρατών μελών σύμφωνα με τους κανονισμούς (ΕΟΚ) αριθ. 595/91 (8), (ΕΚ) αριθ. 1681/94 (9) και (ΕΚ) αριθ. 1831/94 (10). Τα ποσά είναι κατανεμημένα ανά κράτος μέλος. Οι πίνακες αυτοί δείχνουν τη διαφορά ανάμεσα στα ποσά που χαρακτηρίστηκαν από τα κράτη μέλη ως εισπρακτέα (υπολογίστηκαν είτε βάσει ενός διαπιστωθέντος ποσού είτε βάσει ενός βεβαιωθέντος ποσού) και στα ποσά που έχουν ήδη εισπραχθεί ή που είναι αδύνατον να εισπραχθούν. Ο τρίτος πίνακας βασίζεται στις διαπιστώσεις της UCLAF. Πρόκειται συνεπώς για εκτιμηθέντα ποσά τα οποία θα πρέπει να επιβεβαιωθούν με μια εντολή είσπραξης του διατάκτη.

Επισημαίνεται ότι τα ποσά που περιλαμβάνονται σε αυτούς τους πίνακες είναι τα ανώτατα ποσά που θα μπορούσαν να εισπραχθούν θεωρητικά και όχι τα ποσά που θα τεθούν στη διάθεση του κοινοτικού προϋπολογισμού, για τους εξής λόγους:

- Τα κράτη μέλη δεν κοινοποιούν πάντοτε (και κυρίως όχι εμπρόθεσμα) τα αποτελέσματα των ενεργειών που κάνουν για την είσπραξη.

- Παρόλο ότι τα κράτη μέλη υποχρεούνται να ενημερώνουν την Επιτροπή σχετικά με τις δυνατότητες είσπραξης, είναι αδύνατον να προσδιορισθούν με ακρίβεια τα ποσά που θα εισπραχθούν. Το ισχύον εθνικό δίκαιο προβλέπει μερικές φορές προθεσμίες παραγραφής 30 ετών, γεγονός που έχει ως συνέπεια να διστάζει η δημόσια διοίκηση να παραιτηθεί επισήμως από την προσπάθεια είσπραξης ακόμη και στις περιπτώσεις που δεν υπάρχει σχεδόν καμία πιθανότητα είσπραξης. Η Επιτροπή καλεί εντούτοις τα κράτη μέλη σε τακτά διαστήματα να αναθεωρούν τις καταστάσεις με τις περιπτώσεις που είναι πολύ παλιές, για να φανεί ποια ποσά θα πρέπει να θεωρηθούν ως μη εισπράξιμα.

- Εάν σε κάποια συγκεκριμένη περίπτωση είναι αδύνατη η είσπραξη για αντικειμενικούς λόγους, η Επιτροπή πρέπει να αποφασίσει εάν το μη εισπράξιμο ποσό θα επιβαρύνει τον κοινοτικό προϋπολογισμό ή τον προϋπολογισμό του κράτους μέλους, στην περίπτωση που δεν δείξει την απαιτούμενη επιμέλεια. Η απόφαση αυτή (η οποία λαμβάνεται, όσον αφορά τις δαπάνες του ΕΓΤΠΕ-Τμήμα Εγγυήσεων, στο πλαίσιο της διαδικασίας εκκαθάρισης των λογαριασμών) μπορεί να ληφθεί μετά από πολλά έτη. (Για παράδειγμα, η Επιτροπή προετοιμάζει προς το παρόν την εκκαθάριση των λογαριασμών για το οικονομικό έτος 1994).

- Ακόμη και αν το ενδιαφερόμενο κράτος μέλος ξεκινήσει εμπρόθεσμα τη διαδικασία είσπραξης, δεν υπάρχει καμία εγγύηση ότι το αποτέλεσμα θα είναι θετικό. Αυτό αφορά συγκεκριμένα τις εντολές είσπραξης οι οποίες καταλήγουν στα δικαστήρια. (Αυτός είναι ο λόγος για τον οποίο οι πίνακες περιλαμβάνουν -στο μέτρο του δυνατού- μια ξεχωριστή στήλη με τα επίδικα ποσά).

- Όσον αφορά τις διαρθρωτικές ενέργειες, η συγχρηματοδότηση των διάφορων έργων γίνεται στο πλαίσιο πολυετών προγραμμάτων. Προτού λήξει ένα πολυετές πρόγραμμα δεν μπορούν να προσδιορισθούν με ακρίβεια τα προς είσπραξη ποσά, επειδή τα ποσά που έχουν σχέση με κάποια παρατυπία μπορούν, υπό ορισμένους όρους, να διατεθούν σε άλλα κανονικά έργα και επειδή η πληρωμή με δόσεις, και συγκεκριμένα η τελική πληρωμή, επιτρέπει σε ορισμένες περιπτώσεις την τακτοποίηση των δαπανών.

Η ετήσια έκθεση σχετικά με την καταπολέμηση της απάτης του 1997 δεν είχε εγκριθεί ακόμη κατά την ημερομηνία κατάρτισης του λογαριασμού διαχείρισης.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

13.1. Ποσά που οφείλονται στο ΕΓΤΠΕ-Τμήμα Εγγυήσεων τα οποία είναι καταχωρημένα στο βιβλίο οφειλετών και δηλώθηκαν από τα κράτη μέλη κατά το τέλος του οικονομικού έτους (15 Οκτωβρίου 1997). Δεδομένου ότι οι πληροφορίες που μας δόθηκαν είναι ελλιπείς και ότι, μετά από έναν μη εξαντλητικό έλεγχο εκ μέρους των υπηρεσιών της Επιτροπής, τα στοιχεία αυτά φαίνονται να μην είναι αξιόπιστα, θα πρέπει να θεωρήσουμε ότι οι απαιτήσεις αυτές δεν πληρούν τους τρεις ακόλουθους όρους: βέβαιες, εκκαθαρισμένες και απαιτητές.

13.2. Στις 30 Σεπτεμβρίου 1997 διαπιστώθηκε ότι η πώληση αποθεματοποιημένων αγροτικών προϊόντων θα μπορούσε να αποφέρει καθαρό κέρδος ύψους 34,4 εκατομμυρίων Ecu. Το ποσό αυτό αντιπροσωπεύει τη διαφορά ανάμεσα στις πιθανές επιβαρύνσεις που ανέρχονται σε 1,5 εκατομμύρια Ecu και στα πιθανά κέρδη που ανέρχονται στα 35,9 εκατομμύρια Ecu. Είναι σαφώς μειωμένο σε σχέση με το προηγούμενο έτος. Οι διαφορές αυτές προκύπτουν από διάφορους παράγοντες:

- Πάνω από το ήμισυ (19,7 εκατομμύρια Ecu) των πιθανών κερδών προέρχεται από τα σιτηρά παρόλο ότι το ποσό τους είναι ελαφρώς μειωμένο. Αυτό οφείλεται στο γεγονός ότι η ποσότητα των αποθεμάτων όσο και η λογιστική τους αξία έχουν αυξηθεί, ενώ η προβλεπόμενη αξία πώλησης ανά προϊόν παρουσιάζει μείωση εξ αιτίας της πτώσης των διεθνών τιμών.

- Ένας άλλος τομέας που προβλέπεται να αποφέρει σημαντικό κέρδος (9,1 εκατομμύρια Ecu) είναι ο τομέας του ελαιολάδου. Όπως έχουμε ήδη εξηγήσει στο λογαριασμό διαχείρισης σχετικά με το οικονομικό έτος 1996, το κέρδος αυτό οφείλεται στο γεγονός ότι όσον αφορά την Ιταλία (η οποία διαθέτει το ήμισυ των κοινοτικών αποθεμάτων αυτού του προϊόντος) η απαξίωση που έγινε κατά το τέλος του οικονομικού έτους 1993 αποδείχθηκε πολύ σημαντική και προκάλεσε μείωση της λογιστικής αξίας του συνόλου των αποθεμάτων, η οποία ήταν σαφώς μικρότερη από την προβλεπόμενη αξία πώλησης κατά το τέλος του οικονομικού έτους 1994. Η υπερβολική αυτή απαξίωση προέκυψε από την αύξηση της λογιστικής αξίας των αποθεμάτων που δήλωσε η Ιταλία πριν την απαξίωση η οποία έγινε κατά το τέλος του οικονομικού έτους 1993. Συνέχισε δε να δημιουργεί ακόμη και κατά το 1997 σημαντικά κέρδη.

Όσον αφορά τα νεοδημιουργηθέντα αποθέματα, τα οποία άρχισαν να απαξιώνονται από την ημερομηνία της δημιουργίας τους, ο προϋπολογισμός του 1998 προβλέπει στην υποδιαίρεση Β1 το ποσό των 644 εκατομμυρίων Ecu για την απαξίωσή τους, το οποίο κατανέμεται ως εξής:

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

(1) International Organisation of Supreme Audit Institutions (INTOSAI) Accounting Standard Framework - Σεπτέμβριος 1995.

(2) Για τις χώρες ΕΖΕΣ-ΕΟΧ το ποσό των μεταφερόμενων πιστώσεων από το οικονομικό Ν προς το οικονομικό έτος Ν+1 γίνεται γνωστό μετά το κλείσιμο των λογαριασμών. Κατά συνέπεια, κατά τον υπολογισμό του υπολοίπου λαμβάνονται υπόψη οι μεταφορές πιστώσεων από το οικονομικό έτος Ν-1 προς το οικονομικό έτος Ν.

(3) Έγγραφο Ε/96/280 που εγκρίθηκε στις 22 Ιανουαρίου 1997.

(4) Ο διυπηρεσιακός κανονισμός απογραφής δεν έχει εγκριθεί ακόμη.

(5) Ο διοργανικός κανονισμός απογραφής δεν έχει εγκριθεί ακόμη.

(6) Βλέπε κανόνες αποτίμησης των αποθεμάτων των δημοσιεύσεων της Υπηρεσίας Επισήμων Εκδόσεων των Ευρωπαϊκών Κοινοτήτων.

(7) Με την ισοτιμία της 31ης Δεκεμβρίου 1997.

(8) ΕΓΤΠΕ-τμήμα εγγυήσεων.

(9) Διαρθρωτικές ενέργειες.